SPECTATORUL CONDAMNATI 
LA MOARTE 


Piesă în două acte 


Personaje: 


JUDECĂTORUL 

AVOCATUL ACUZĂRII 

AVOCATUL APĂRĂRII 

GREFIERUL 

MARTORUL 1 (omul care rupe bilete) 

MARTORUL 2 (fetişcana de la garderobă) 

MARTORUL 3 (femeia grasă de la bufet) 

MARTORUL 4 (fotograful teatrului) 

MARTORUL 5 (un spectator din sală) 

MARTORUL 6 (regizorul) 

MARTORUL 7 (autorul) 

MARTORUL 8 (omul care așteaptă în faţa teatrului) 

MARTORUL 9 (orbul care cîntă din muzicuţă la coltul 
străzii) 


SERGENTUL 


soldați, cetățeni, capete 


Actul I 


Sula de spectacol este organizată după modelul unei săli 
de tribunal. În fată, pe un podium, masa JUDECĂ- 
VORULUI. Ceva mai jos, mesele celor doi avocați: 
APĂRĂTORUL și ACUZATORUL. Prin forza întîm- 
plării, o parte dintre spectatori va intra în boxa juratilor. 
Unul dintre spectatori va ocupa scaunul aflat în fata 
estradei şi care este rezervat ACUZATULUI. 


Completul de judecată, cu exceptia APĂRĂTORULUI, 
așteaptă, nemiscat, sobru si cadaveric, pînă cînd sala se 
calmează. ACUZATORUL, grav, face câtiva paşi, îl 
priveşte lung pe SPECTATORUL ACUZAT, apoi se 


adresează sălii. 


ACUZATORUL : Domnilor... printre noi se află un criminal. 
JUDECĂTORUL (Calm.): Domnule avocat al acuzării ! 


Vă atrag atenţia asupra procedurii. Nimeni nu 
g 3 

poate fi numit criminal pînă cînd crima nu este 

dovedită. 

ACUZATORUL (Tenace, către public.): Domnilor... Nu 
trebuie dovedit nimic... Crima i se citește pe 
faţă... 

JUDECĂTORUL (Loveşte cu ciocănaşul.): Vă atrag, încă o 
dată atenţia că procedura este obligatorie... 

ACUZATORUL (Fără să-i dea atenție JUDECĂTORULUI, 
către public.) : El este criminalul ! (Arată spre SPEC 
TATORUL ACUZAT.) 

JUDECĂTORUL (Furios.): Aşa nu merge! 

ACUZATORUL (Furios.): Nimeni şi nimic n-o să ne împie 
dice să facem dreptate ! Omul acesta trebuie omorît 
acum, pe loc! 

JUDECĂTORUL (Lovește tot mai puternic.) : Domnule avo- 
cat! Vă interzic să vă mai adresaţi sălii cu 
asemenea... 

ACUZATORUL (Demenr.): Puneţi mîna pe el! Sfişiaţi-l! 
Omul acesta trebuie să moară, uitaţi-vă la faţa 
lui, uitați-vă la el... Omul acesta trebuie să moară 
aici, în seara asta, strivit de tălpile noastre... 
Domnilor, nu vă lăsaţi înșelaţi! 

JUDECĂTORUL (Furios la culme.): Linişte! 

ACUZATORUL (Paroxism.): N-are nici un rost să mai 
pierdem timpul! Să-l omorîm și să ne ducem 
acasă! 

JUDECĂTORUL (Urlînd.): Omul trebuie judecat! 

ACUZATORUL (Za fèl, către sală.) Vă implor, omoriţi-l! 
N-are nici un rost s-o mai lungim. Cîștigăm 
timp, timp, timp! (Către SPECTATOR.) Scoală-te 


în picioare, bestie! 

JUDECĂTORUL (Către GREFIER.) : Ce-i debandada asta? 
GREFIERUL (Speriaz.): Nu ştiu. E nebun. 
ACUZATORUL (Spasm.): Acum, aici! Îl omor cu mîinile 


mele. Cine este pentru? Cine este pentru ? (Aleargă 
prin sală.) Cine este pentru? 
JUDECĂTORUL (Către GREFIER.) : Fă-l să tacă! 
ACUZATORUL (Printre spectatori.) : Cine este pentru? 
Miinile sus! Ridicaţi odată mîinile! Dumneata 
de ce nu ridici mîna? Lașilor! Ridicaţi odată! 
GREFIERUL (ÎI prinde brutal pe ACUZATOR şi-l trage 
spre estradă.) : Tacă-ţi fleanca! 
ACUZATORUL : Ia laba de pe mine! 


GREFIERUL (Furios, către JUDECĂTOR.) : Domnule, eu 
îl bat! 


ACUZATORUL (Către public.) : Laşilor! Mişcaţi-vă, faceţi 
ceva! (Către GREFIER, smulgîndu-se.) Lasă-mă ! 

JUDECĂTORUL: Liniște, că evacuez sala ! 

GREFIERUL (Către JUDECĂTOR.) : Nu se poate, oamenii 
au plătit... 

ACUZATORUL: Nu avem nevoie de banii lor! (Scoate 
bancnote şi monede şi le aruncă în sală.) Luaţi-vă 
banii înapoi! Luaţi-i şi cărăbăniţi-vă! 

GREFIERUL (L-a tîrît pe ACUZATOR pînă în fata JUDE- 
CAĂTORULUI.): Ce să fac cu el? 

JUDECĂTORUL: Dă-i niște apă. 

GREFIERUL (Îi aruncă ACUZATORULUI un pahar cu 
apă în fată.) : Să-i mai dau? 

JUDECĂTORUL: Întreabă-l. 

GREFIERUL: Mai vreţi apă, domnule? 

ACUZATORUL (Își revine încet, gifiie.): Eu... (Clatină 
din cap.) Îmi pare rău dacă... (Își suflă nasul.) Eu 
am vrut doar... 

GREFIERUL: Să vă aprind o ţigară? 

ACUZATORUL: Am vrut doar... (Se sterge pe frunte şi pe 
fată cu batista.) Ar fi fost mai bine pentru toată 


lumea... 
JUDECĂTORUL (/ trage de guler pe ACUZATOR.): Mă 
vezi ? 
ACUZATORUL (Tot mai întreg.): Da. 
JUDECĂTORUL: Mă auzi? 
ACUZATORUL : Aud tot. 


JUDECĂTORUL: Dacă nu respectăm legea, n-are nici un 
haz. 


ACUZATORUL: Am martori, domnule judecător! E un 
criminal odios, un împutit. Pot să aduc martori... 

JUDECĂTORUL: Adu-i. (Bea apă, îşi clăteşte gura, înghite.) 
Repede. 


ACUZATORUL (Îşi redresează ținuta ; se aşază la masa care 
îi este rezervată. ): Să intre primul martor! 


MARTORUL 1 (Intră destul de sigur de sine; se înclină în 
fata curții ; apoi, ca o maşină.) : Domnilor, doam- 
nelor, omul ăsta pe care îl vedeţi aici... 


ACUZATORUL: Numele, prenumele, profesia ! 


MARTORUL 1: Mă numesc Bruno. Eu sînt cel care rupe 
biletele. 

JUDECĂTORUL: Phua! (Către ACUZATOR.) Continuă! 


ACUZATORUL : Spune-mi, Bruno, de câţi ani rupi dumneata 
bilete? 


MARTORUL 1: De zece ani. 

ACUZATORUL: În fiecare seară? 

MARTORUL 1: În fiecare seară. 

ACUZATORUL : Și în seara asta ai rupt? 

MARTORUL 1: Şi. 

ACUZATORUL: Te rog să te uiţi puţin prin sală. Vezi 
cumva vreo figură mai cunoscută? 

MARTORUL 1 (Se uită.): Da, văd. 

ACUZATORUL : Pe cine? 

MARTORUL 1 : Pe toți. Îi cunosc pe toţi. Numai pe dumnea- 


lui nu-l cunosc. (Arată spre unul dintre spectatorii 
din primele rînduri.) Poate c-a intrat prin culise... 


ACUZATORUL: Uită-te la omul din fața ta. 
MARTORUL 1 (Se uită): M-am uitat. 
ACUZATORUL : Ce poţi spune despre el? 
MARTORUL 1: Vreţi să spun ce gîndesc despre el? 
ACUZATORUL: Spune-ne tot ce s-a întîmplat. 
MARTORUL 1: Nu îndrăznesc, domnule. 
ACUZATORUL: E în interesul legii, Bruno. 
MARTORUL 1: Nu pot să spun, nu cred c-aș putea să 
spun... (Agitat.) 
JUDECĂTORUL (Loveşte în masă.): Gura! Ai să spui tot! 
Ridică mîna! Jură c-ai să spui adevărul și numai 


adevărul ! 

ACUZATORUL (// îndeamnă pe MARTORUL intimidat.) : 
Ridică! 

GREFIERUL (Soprit.): Ridic-o! 

JUDECĂTORUL: Mai sus! 

ACUZATORUL: Așa... Repetă după mine... Jur c-am să 


spun adevărul și numai adevărul! 
GREFIERUL: (Soptit.) Spune! 
MARTORUL 1 (Cu lacrimi în ochi): Mă nenorociti, 
domnule... 
JUDECĂTORUL: Spune! 
MARTORUL 1 (Înghitind în sec.): Jur să spun adevărul şi 


numai adevărul... 
JUDECĂTORUL: Dă-i drumul! 
MARTORUL 1 (Face doi pași către SPECTATORUL ACU- 


ZAT.) : Domnule... Să ştiţi că eu nu vreau să vă 


fac nici un rău... 

ACUZATORUL: Bruno! (MARTORUL 1 revine.) Stai jos, 
Bruno... (Se ridică, face câtiva paşi în jurul celuilalt.) 
Amintește-ţi bine... Cînd l-ai văzut pentru prima 
dată pe acest om? 

MARTORUL 1: Acum un sfert de ceas. 

ACUZATORUL: În ce împrejurări? 

MARTORUL 1: A fost o situaţie fără ieșire... 

ACUZATORUL: A1igă? 

MARTORUL 1::.. i aflam la locul meu... 

ACUZATORUL.: | "ează acest loc. 

MARTORUL 1: La ușă. Așteptam să bată de jumătate. 


198 


Spectatorul condamnat la moarte 


ACUZATORUL: Perfect. 

MARTORUL 1 : La și jumătate fix, am deschis uşa teatrului. 
ACUZATORUL : Ai văzut pe cineva în hol? 
MARIORUL 1: Holul era aproape plin. 


ACUZATORUL : Poţi să-mi indici cîteva persoane care se 
aflau în hol? 


MARTORUL 1 (Se uită prin sală.): Cred că da. 
ACUZATORUL: Atunci, indică-mi. 
MARTORUL 1: Uite, cred că dumnealui era în hol... 


(Arată spre un spectator.) Şi dumnealor erau în 
hol... Și domnul acela cu bărbie dublă... 


ACUZATORUL: Acuzatul... era și el în hol? 

MARTORUL 1: Nu, cred că nu. 

ACUZATORUL: Gîndește-te foarte bine. 

MARTORUL 1: Nu, cu siguranţă nu. 

ACUZATORUL: Poate că era în faţa casei de bilete. Din 
punctul în care rupi biletele se vede casa de bilete? 

MARTORUL 1: Se vede foarte bine. 

ACUZATORUL: Era lume în faţa casei de bilete? 

MARTORUL 1: Da, era lume care aștepta. 


ACUZATORUL : Poţi să juri că acuzatul nu aștepta și el în 
fata casei de bilete? 


MARTORUL 1: Mai mult ca sigut “ nu se afla acolo. 
ACUZATORUL: Bine, continuă. + întîmplat după ce 


ai deschis ușa? 


MARTORUL 1: Au început să vină spectatorii. 

ACUZATORUL : Ai putea să mi-l indici pe cel care a venit 
primul? 

MARTORUL 1 (Se uită prin sală.): Da, cred că da... 

ACUZATORUL: Dar pe cel care a venit al doilea, ai putea 
să mi-l indici? 

MARTORUL 1 (Se uită din nou prin sală.): Da, cred că 
daia 

ACUZATORUL : Dar pe cel care a venit al treilea, ai putea 
să mi-l indici? 

MARTORUL 1 (Se uită mult.): Poate că da... Nu știu... 
Dar îl ştiu precis pe cel care a venit al patrulea... 


ACUZATORUL : Priveşte-l bine pe acuzat. Ai putea să-mi 


spui cam al câtelea a intrat acuzatul? 
MARTORUL 1: Nu, nu cred că aș putea să spun. 
ACUZATORUL : Totuși, încearcă să-ţi aminteşti. Crezi că 


acuzatul a intrat cu prima jumătate a spectatorilor 


sau cu a doua? 


MARTORUL 1: Cred mai degrabă că a intrat cu a doua 


jumătate. 
ACUZATORUL: Cum îţi dai seama? 
MARTORUL 1: Simt. 
ACUZATORUL: Cum poţi să simţi așa ceva? 
MARTORUL 1: După figură. 
JUDECĂTORUL (Loveşte cu palma în masă.): Minţi! 
MARTORUL 1: Nu mint, domnule judecător. După zece 
ani, am reuşit să disting figurile. 


JUDECĂTORUL: Care figuri? 

MARTORUL 1: Sînt figuri și figuri. Unii sînt făcuţi să 
intre în prima jumătate, alții sînt făcuti să intre 
în a doua jumătate. Pot să aproximez cu eroare 
de unu la sută care e făcut să intre în prima 
jumătate și care într-a doua. 

JUDECĂTORUL: Şi ţi se pare că dumnealui e făcut pentru 
a doua jumătate? 

MARTORUL 1: Absolut. Sînt convins că a intrat printre 
ultimii, dar nu chiar atît de tîrziu, încît să bată la 
ochi. 

ACUZATORUL: Să revenim. Zici că toată lumea din sală 
a trecut pe lîngă tine. 

MARTORUL 1: Da, cu cîteva excepţii... (Face tentativa de 
a se repezi spre spectatorul care a intrat prin culise.) 

ACUZATORUL: Obişnuiești să te uiţi în ochii celor care 
trec pe lîngă tine? 

MARTORUL 1: Nu, nu am timp să-i privesc în ochi. Eu le 
privesc numai mîinile. 

ACUZATORUL: De ce mîinile ? De ce mîinile și nu ochii? 

MARTORUL 1: Pentru că trebuie să fiu atent la bilete. E 


firesc să le privesc mîinile. 
ACUZATORUL : Te rog să te apropii şi să priveşti la mîinile 
acuzatului. Recunoști aceste mîini ? 
MARTORUL 1 (Jenat.): Domnule, acuzatul își ascunde 
mîinile... 

ACUZATORUL: Cum?! 

MARTORUL 1: Vreau să spun... Își ţine mîinile prea 
aproape de corp. Nu pot să i le văd. 

ACUZATORUL (Furios.): Domnule judecător, acuzatul nu 
vrea să-și arate mîinile. 

JUDECĂTORUL: Ruşine, domnule! Ruşine! Să nu cumva 
să-ți închipui că în felul ăsta ai să reușești să 
împiedici mersul anchetei. Noi cunoaştem totul 
despre dumneata, totul! Miinile dumitale sînt 
aici, multiplicate în mii de exemplare! (Scoate 
dintr-un sertar un teanc de fotografii reprezentînd 
mîini surprinse din toate unghiurile; aruncă foile 
în sală.) lată mîinile dumitale! Ştim tot, îţi ştim 
fiecare crestătură, fiecare neg,! Nu-ţi poţi ascunde 
mîinile, nu fi naiv! (Trage de o manetă ; lumina 
se stinge si pe uriașul ecran sînt proiectate două 
mini lipite una de alta.) Poftim! (Către MAR- 
TORUL 1.) Recunoşti? 


MARTORUL 1: Da! Sînt mîinile lui! 

ACUZATORUL: Precis? 

MARTORUL 1: Sînt ale lui! Cu aceste mîini mi-a întins 
biletul, cu ele și-a luat înapoi jumătatea ruptă! 

JUDECĂTORUL: Ce?! 

GREFIERUL: Eşti sigur, Bruno? 


ACUZATORUL (Triumfător, calmează spiritele.) : O clipă! 
(Către MARTOR.) Repetă cuvînt cu cuvînt. 


JUDECĂTORUL (Tulburat.): Vrei să spui că omul ăsta a 
trecut pe lîngă tine și ţi-a întins biletul ca să i-l 
rupi? 

MARTORUL 1 (Frământindu-se.): Da... 

JUDECĂTORUL: Îl omor! 

ACUZATORUL: V-am spus eu? Trebuia ucis din primul 
fac... 

JUDECĂTORUL: Nu mai pot! Nu mai pot! Mi-e silă! 
Mi-e silă! 

ACUZATORUL (Către MARTORUL 1.) : Spune tot! lot! 

MARTORUL 1: Şi după ce i-am rupt biletul a intrat în 
Sală 

GREFIERUL: Cu mîinile astea? 


JUDECĂTORUL: Sergent ! (Se zbate, zgîltîie ușile.) Sergent! 
la-l! a-l! (Apare SERGENTUL.) Afară! Toată 
lumea afară! Gardă! Evacuaţi sala! Afară cu cri- 
minalul... (ÎI ia la pumni pe MARTORUL 1.) 
De ce l-ai lăsat să intre? De ce? De ce l-ai lăsat? 

ACUZATORUL: Domnule judecător... Vă rog... N-are 


nici un rost... 


JUDECĂTORUL: Gura, mucosule! Gura ! (Către soldații 
care se apropie tropăind infernal.) Gardă! Gardă! 
Toată lumea în stradă ! (Soldatii pătrund din două 
părti şi înconjoară cu bastoane de cauciuc masa 
spectatorilor; bastoanele se ridică, amenințătoare, 
în aer.) 

JUDECĂTORUL : Acasă, acasă ! Toată lumea acasă ! (Scoate 
un revolver.) Unde-i? Unde-i? (Umblă turbat 
după SPECTATORUL ACUZAT, în timp ce 
GREFIERUL si ACUZATORUL încearcă să-l 
tempereze.) Îl împuşc! Îl împuşc cu mîna mea! 

APĂRĂTORUL (Părrunde în fugă pe ușa pe care au intrat şi 
spectatorii.) Timpiţilor ! (ÎI saltă pe JUDECĂTOR.) 


De ce i-aţi dar să bea? 

JUDECĂTORUL: ÎI fac ţăndări! 

APĂRĂTORUL (Dur.): Taci, babalicule ! (Către SERGENT.) 
Sergent! Marş afară! 

SERGENTUL: Domnule avocat... Eu... 

APĂRĂTORUL: Mucles! Ia-ti patachinele şi cară-te! 


(SERGENTUL fluieră si soldatii se retrag.) 


APĂRĂTORUL (Îl scutură pe JUDECĂTOR.) : Aţi început 

fără mine? V-aţi dilit? (Către ACUZATOR.) 
- Cum vă permiteti să începeti fără avocatul apărării, 

domnule? 

ACUZATORUL: Ştiţi, socrul dumneavoastră a crezut de 
cuviinţă... 

APĂRĂTORUL (Câ pe ce să-l dărîme ; scrîsnind.): Care 
socru ? (Tîrindu-l pe JUDECĂTOR /a locul lui.) 
Gata, gata cu tîmpeniile! Nu mai scoate nimeni 
nici un cuvînt! (Către MARTORUL 1.) Dum- 
neata cine ești? 

MARTORUL 1: Eu sînt martorul... (Se ridică.) 

APĂRĂTORUL: Stai acolo! Jos! (Către JUDECĂTOR.) 
Te doare? 

JUDECĂTORUL (Gifind.): Sînt mort... 

APĂRĂTORUL: Te-ai enervat? 

JUDECĂTORUL (Jenind): M-am enervat cumplit... Mă 
doare în gât... 


APĂRĂTORUL: Apă... Aduceţi apă... 

(GREFIERUL rage de o manetă şi pe ecran apar două 
palme care se spală.) 


APĂRĂTORUL: Apă am spus! 

GREFIERUL : Imediat! (Mai încearcă de cîteva ori cu maneta ; 
în sfirsit, se aprind luminile.) E pe masă. 

APĂRĂTORUL (fi dă judecătorului să bea.) Să nu mai urli, 
auzi? 

JUDECĂTORUL: Nu mai urlu. 

APĂRĂTORUL: Să nu mai începeţi fără mine. 

JUDECĂTORUL: Nu mai încep. 

APĂRĂTORUL: Să nu te mai mişti de aici. 

JUDECĂTORUL : Ce face Grete? 

APĂRĂTORUL: Să taci şi să stai aici! Ai auzit? (Către 
ACUZATOR.) Despre ce e voba? 

ACUZATORUL: Crimă. 

APĂRĂTORUL (Arată spre MARTORUL 1.): Şi el? 

ACUZATORUL:: El îl cunoaşte pe criminal. 

APĂRĂTORUL: Şi cine e criminalul? 

MARTORUL 1 (Arată spre SPECTATORUL ACUZAT.) : 


Dumnealui. 
APĂRĂTORUL: Şi ce vă cîcîiți atîta aici? 
ACUZATORUL: Nu vrea să mărturisească. 
APĂRĂTORUL: N-avem nevoie de mărturisirile unui cri- 


minal! 


ACUZATORUL: Asta e și părerea mea... 

APĂRĂTORUL (Către MARTORUL 1.): Îl cunoşti bine 


pe acest om? 

MARTORUL 1: Da. l-am rupt biletul la intrare. 

APĂRĂTORUL : Eşti sigur că a avut bilet? 

MARTORUL 1: A avut. 

APĂRĂTORUL : Uită-te la figura lui. Nu ţi se pare că are o 
figură dubioasă? 

MARTORUL 1: Are. 

ACUZATORUL: La fix. 

APĂRĂTORUL (Căzre MARTORUL 1.) : Și totuși, în pofida 


figurii lui dubioase, nu crezi că în ochii lui stră- 
lucește o lumină senină și cinstită? Uită-te bine 
la ochii lui. 
MARTORUL 1: Aşa e, ochii sînt strălucitori. 
APĂRĂTORUL : Totuși, în adîncul lor există un punct în 


care s-a concentrat multă răutate. 
MARTORUL 1: Sigur, se vede cu ochiul liber. 
APĂRĂTORUL: E clar că are o figură de criminal. 
MARTORUL 1: Jur că are o figură de criminal! 


APĂRĂTORUL: Dar ochii, ochii nu pot fi de criminal. 
Uită-te şi dumneata. Ochii lui sînt mai degrabă 
ochi de victimă decît de criminal. 


MARTORUL 1 (Încurcat.): Desigur. 
APĂRĂTORUL: Mîna care a ucis nu s-a putut orienta 


după asemenea ochi. 
MARTORUL 1 (Făcur praf): Da. 
APĂRĂTORUL : Deci recunoşti adevărul celor spuse de mine? 

MARTORUL 1: Aşa e. Aţi spus numai adevărul. 

APĂRĂTORUL: Repetă ce am spus. 

MARTORUL 1 (Aproape plingînd.) : Tot ce aţi spus aţi spus 
bine. 

APĂRĂTORUL: Repetă! 

MARTORUL 1: Omul are lumină, nu poate fi criminal... 

APĂRĂTORUL: Minţi, n-am spus asta... 

MARTORUL 1: Așa e, mint tot timpul... 

APĂRĂTORUL : Ai jurat să spui adevărul. Spune-l! 

MARTORUL 1: Eu sînt criminal, domnule... 

APĂRĂTORUL: Pe cine ai ucis, bestie? 

MARTORUL 1: Am ucis-o pe mama. 

APĂRĂTORUL: Cum ai putut să faci așa ceva ? Un om cu o 


față atît de caldă ca a ta cum a putut face așa ceva? 

MARTORUL 1 (Ne/ămurit.): Cum? 

APĂRĂTORUL (Către ACUZATOR.) : Ce fel de martor e 
ăsta ? Dumneata vrei să compromiţi justiţia? 

ACUZATORUL: Am alții. 

APĂRĂTORUL (Către MARTORUL 1.): Pleacă! Pleacă! 

JUDECĂTORUL (Fezit.): Huo! 

GREFIERUL: Valea! 

APĂRĂTORUL (Se trînteşte pe scaunul său şi-şi aprinde o 
țigară.) : Aştept. 

ACUZATORUL: Atît am vrut să știu. (Către GREFIER.) 
Să intre garderobiera. 


MARTORUL 2 (Sfioasă, drăguțică.) : Da. 

ACUZATORUL: Numele, prenumele, profesia. 

MARTORUL 2: Mă numesc Hilda. Lucrez în teatru. 

ACUZATORUL: Adică? 

MARTORUL 2: Sînt la garderobă. 

ACUZATORUL: Vă rog să vă uitaţi puţin în sală. Recu- 
noașteţi pe cineva? 

MARTORUL 2: Recunosc. 

ACUZATORUL: Pe cine? 

MARTORUL 2 : Pe toată lumea. 

ACUZATORUL: Vrei să ne spuneţi mai pe larg în ce 


constă serviciul dumneavoastră ? 

MARTORUL 2: Da. 

ACUZATORUL: Vă rog. 

MARTORUL 2: Eu primesc paltoanele și pălăriile. 

AUZATORUL: Şi mai ce? 

MARTORUL 2: Uneori şi fularele, și mănușile. 

ACUZATORUL: Şi? Şi? Spuneţi tot, domnişoară. Ori 
vreţi să vă punem să juraţi? 

MARTORUL 2: Cred că ar fi mai bine. Pentru că altfel s-ar 
putea să uit ceva... 

ACUZATORUL : Ridicaţi mîna şi repetaţi după mine : jur 
să spun adevărul şi numai adevărul. 


MARTORUL 2: Jur să spun adevărul și numai adevărul. 
A! Uneori îmi sînt lăsate în păstrare și diferite 


bastoane. 


ACUZATORUL: Altceva? Genti, poşete? 

MARTORUL 2: Mai rar. 

ACUZATORUL: Domnişoară Hilda, vă rugăm să vă con- 
centrati. Priviţi-l pe dumnealui. Îl recunoaşteţi ? 

MARTORUL 2: Îl recunosc perfect 

ACUZATORUL: După ce? 

MARTORUL 2: După umbrelă şi pardesiu. 

ACUZATORUL: A avut umbrelă și pardesiu? 

MARTORUL 2: A avut. 

ACUZATORUL : Vreți să spuneţi exact cum s-a întîmplat? 

MARTORUL 2: Mi-e rușine, domnule. 


ACUZATORUL : Trebuie să aflăm totul, domnişoară. Poves- 
tiţi-ne totul. 


MARTORUL 2: Omul acesta... (Se poticneste.) El... (Izbuc- 


neste în plins.) Nu pot, nu pot... 
ACUZATORUL (O așază înapoi pe scaun.): Calmaţi-vă, 
domnişoară, vă rugăm... Uitaţi-vă în ochii lui... 
Sînreţi sigură că e el? 
MARTORUL 2: Nu mă pot uita în ochii lui! Nu-mi cereti 
asta! 
ACUZATORUL: De unde ştiţi că e el? De unde? 
MARTORUL 2: Simt. Știu dintr-o privire cam ce pardesiu 


i se potrivește şi cam ce umbrelă poate să poarte. 
ACUZATORUL : Amintiţi-vă totul, secundă cu secundă... 
MARTORUL 2 (Stergîndu-și ochii.): Nu vreau, nu pot! 
ACUZATORUL: A fost chiar atît de neplăcut? 
MARTORUL 2: A fost groaznic! 

ACUZATORUL: Îmi pare rău că vă răscolesc asemenea 
amintiri... sincer... îmi pare rău... (Agitat.) Nu 


ştiu cum aș putea... 
MARTORUL 2: Nu, nu... faceţi-vă datoria... 
ACUZATORUL (Către JUDECĂTOR.): Domnule jude- 


cător... Sînt lucruri care, răscolite fără delicateţe, 
pun în pericol sănătatea martorilor... 

JUDECĂTORUL: Să bea puţină apă. 

ACUZATORUL: Credeţi că putină apă... 

GREFIERUL (Către fară.): Fiti tare! 

MARTORUL 2 (Își şterge lacrimile.): Gata. A trecut. Sînt 
pregătită pentru orice. 

ACUZATORUL: Deci. Bărbatul acesta vă este cunoscut. 

MARTORUL 2: Da. 

ACUZATORUL: L-aţi cunoscut chiar în seara asta. 

MARTORUL 2: Da. 

ACUZATORUL : În ce moment anume? 


MARTORUL 2 : Cu puţin înainte de începerea spectacolului. 

ACUZATORUL: Cu cît de puţin? 

MARTORUL 2: Cu circa șapte, opt minute. 

ACUZATORUL: Amintiţi-vă exact momentul. 

MARTORUL 2: Eu mă aflam în spatele mesei de primire. 
El s-a apropiat... 

JUDECĂTO RUL (Intră în trepidație.): Mai încet! Mai 
încet! 


ACUZATORUL: Poftim? 

JUDECĂTORUL: Să vorbească mai încet! 

ACUZATORUL (Către fară.): Şi? 

MARTORUL 2 (Îngrozită.) : S-a apropiat... s-a apropiat... 
tot mai mult, tot mai mult... 

APĂRĂTORUL: Pînă unde? 

MARTORUL 2: S-a apropiat atît de mult, atît de mult... 

APĂRĂTORUL: Se mai aflau spectatori în jur? 

MARTORUL 2: Cîţiva... cinci, șase... 

APĂRĂTORUL: Şi el? S-a apropiat fără jenă? 

MARTORUL 2: S-a apropiat netulburat. 

APĂRĂTORUL: A rostit vreun cuvînt? 

MARTORUL 2: Nimic. 

JUDECĂTORUL: Nimic? Absolut nimic? N-a scos nici 


măcar un sunet? 


MARTORUL 2: Nimic. Pur și simplu, mi-a întins pardesiul 


şi umbrela. 
JUDECĂTORUL (Sare de la locul său.): A îndrăznit? 
APĂRĂTORUL (Către JUDECĂTOR.) : Psst! 
JUDECĂTORUL (Dur,): Lasă-mă ! (Coboară de pe estradă ; 
vine lîngă fată.) Cum era pardesiul ? 
MARTORUL 2: Bleumarin. 
JUDECĂTORUL (Către GREFIER..) : Scrie acolo! 
GREFIERUL : Scriu. 
JUDECĂTORUL: Cum era umbrela ? 
MATORUL 2: Neagră. 

JUDECĂTORUL (Către GREFIER..) : Auzi ? Neagră ! Scrie! 

GREFIERUL: Neagră... 

JUDECĂTORUL: Așadar, un pardesiu și o umbrelă! 

MARTORUL 2: Da, de o mie de ori, da! 

JUDECĂTORUL (Foc pe nări.): E. pierdut! (Către SPEC- 
TATORUL ACUZAT.) Domnule, ești pierdut. 

APĂRĂTORUL (Către JUDECĂTOR.) : Nu te răsti. Ştii 
că îţi face rău. 

JUDECĂTORUL (Încrincenar.) : Şi ? (Către fată.) Şi? 

MARTORUL 2: Mi le-a pus pe masă. 

JUDECĂTORUL: Nu se poate! 

MARTORUL 2 (Se ridică în picioare, isterică.): Da, da! Mi 
le-a pus în faţă, pe masă. Aș putea spune că mi 
le-a întins, mi le-a întins pur şi simplu. 

JUDECĂTORUL: Canalia! 

MARTORUL 2: Domnule judecător, vă rog să ţineţi cont 


de mine... Eu sînt o ființă simplă, fără apărare... 
JUDECĂTORUL: Eşti sigură că ţi le-a dat ţie? 
MARTORUL 2: Mie mi le-a dat, mie. Eram chiar în faţa 
lui și el mi le-a pus pe masă... 
JUDECĂTORUL: Şi tu? 
MARTORUL 2: Eu... 
JUDECĂTORUL (O ia de guler.) : Tu ce-ai făcut? 
MARTORUL 2: Eu i-am dat un număr... 
JUDECĂTORUL : l-ai dat un număr! 
MARTORUL 2: Das- 

JUDECĂTORUL: Ce număr? 

MARTORUL 2: Ce număr? 

JUDECĂTORUL (Urlînd.): Ce număr? Ce număr? 

ACUZATORUL (Soptit.): Un număr cu soţ? 

MARTORUL 2: Nu-mi mai amintesc... 

JUDECĂTORUL: Rău, foarte rău! Ce fel de martori sînt 
ăştia ? 

MARTORUL 2 (Pierdură.): Nu pot să-mi amintesc... nu 


pot să știu pe de rost toate numerele... Nu-mi 


plac numerele... Eu am vrut să mă fac actriţă... 
JUDECĂTORUL: Grefier! 
GREFIERUL: Da? 
JUDECĂTORUL : Să fie aduse aici corpurile delicte ! 
GREFIERUL : Au fost deja aduse, domnule judecător. 
JUDECĂTORUL: Unde? Cînd? 


GREFIERUL : Eu, personal, le-am adus, domnule judecător. 
Sînt în sertarul din stînga. 


JUDECĂTORUL (Aleargă furios ; trage sertarul.) : Aha! (Vic- 


torios; scoate umbrela.) Asta e? 
MARTORUL 2 (Clatină aprobativ din cap.) 
JUDECĂTORUL: Ce urîtă e! 
ACUZATORUL: Buah! 
JUDECĂTORUL (Scoate pardesiul.): Îl recunoști ? 
MARTORUL 2: El e. 
GREFIERUL : Pot să trag o concluzie, domnule judecător? 
JUDECĂTORUL : Trage. 

GREFIERUL: E cam soios. 
APĂRĂTORUL (Cercetînd sertarul.) : E de la sertar... 
JUDECĂTORUL: Și asta? (Ridică un număr.) Ăsta e numă- 


rul? 

GREFIERUL: E numărul de control. | 

JUDECĂTORUL: Citeşte-l! 

GREFIERUL: 98! 

JUDECĂTORUL : Eram sigur! Număr cu soţ. 

ACUZATORUL: Şi asta nu e totul, domnule judecător! 

JUDECĂTORUL: Sigur că nu e totul... (Începe să caute 
prin buzunarele pardesiului.) 

ACUZATORUL: Îmi permiteti să fac o mică demonstraţie? 
(Către GREFIER.) Domnule grefier, eşti bun să 
te uiţi pe ce scaun stă acuzatul? 

GREFIERUL (Se duce în spatele SPECTATORULUI ACU- 
ZAT, se uită la număr şi strigă.) : 102. 

ACUZATORUL: Uiră-te bine! 

GREFIERUL: 102. Pun capul. 

ACUZATORUL: Mulţumesc. Fiţi atent, domnule judecător. 


Să adunăm numărul de la garderobă cu numărul 


de la scaun... 
JUDECĂTORUL: De ce? 
ACUZATORUL: De ce nu? E imposibil ca această sumă 
să nu aibă vreo semnificaţie. 
JUDECĂTORUL: Grefier! Adună! 
ACUZATORUL: 98 cu 102! 

JUDECĂTORUL (Nervos.): Adună, grefier, adună! 
GREFIERUL: Adun, domnule, adun! 
JUDECĂTORUL: Adună odată! Gata? 
APĂRĂTORUL: 200! 

GREFIERUL: Extraordinar! 

ACUZATORUL : Vedeţi ? V-am spus eu? 
JUDECĂTORUL: Imposibil! Mai adună o dată! 
GREFIERUL: 200. E clar. 


JUDECĂTORUL: Ce vrea să însemne asta? (Către ACU- 
ZATOR.) Spune repede! 


ACUZATORUL: Păi, nu se vede? 

JUDECĂTORUL: Aşa e, se vede. 

ACUZATORUL: E una dintre cifrele cele mai cu soţ. 
JUDECĂTORUL: Domnişoară Hilda, cum ai putut să-i 


dai acestui om o asemenea cifră? 
MARTORUL 2: M-am pripit. 
ACUZATORUL: Omul ăsta e de-a dreptul infernal! 
JUDECĂTORUL (Îi întinde pardesiul.): Poftim, caută și 


dumneata. 

ACUZATORUL: N-are nimic... 

GREFIERUL : Vreau și eu ! Vreau și eu ! (Caută prin buzunare.) 
Nimic. Doriţi să căutaţi şi dumneavoastră, domni- 
şoară? 

MARTORUL 2 (Se fandoseste.): Nu ştiu dacă e cazul... 

GREFIERUL (Către JUDECĂTOR.) : Poate să caute și ea? 

JUDECĂTORUL: Să caute. 

GREFIERUL: Căutaţi-l și dumneavoastră. Completul vă 
dă voie. 

MARTORUL 2 (Cu sfială, dar excitată.): Numai puţin... 
Un singur buzunar... Ştiţi, eu, datorită profesiei, 
nu-mi permit niciodată să umblu prin buzunare... 
Nici măcar în glumă... 

GREFIERUL : Doriţi să căutaţi și dumneavoastră, domnule 
avocat al apărării? 

APĂRĂTORUL: Nu, nu... Eu nu... Dar, dacă sînteţi bun, 


aş deșuruba puţin umbrela... 
GREFIERUL: Cu plăcere... 
MARTORUL 2 (Tipăt.) 
JUDECĂTORUL: Aţi găsit? 
MARTORUL 2 (Transfigurată, gifiind.): Cred că da. 
ACUZATORUL (Pierzîndu-şi calmul, către fată.) : Încet, 


încet, vă rog, nu vă pierdeţi calmul... 
GREFIERUL: Unde, în ce zonă? 
MARTORUL 2 (Iesind încet din încremenire.): Aici... 


(Tori aplecati asupra pardesiului.) 


ACUZATORUL: Cu grijă, vă rog, pentru numele lui 


Dumnezeu... 
JUDECĂTORUL: E ceva solid? 
MARTORUL 2: Nu-mi dau seama. Cred că am degetele 


asudate. 


APĂRĂTORUL: E ceva rece? Dacă e ceva rece, atunci pot 


să scot eu. 

MARTORUL 2: E ceva subțire. 

ACUZATORUL : Poate că e mai bine să-l chemăm pe coman- 
dantul gărzii. 

MARTORUL 2: Nu, nu... Obiectul e între degetele mele... 

JUDECĂTORUL: Acum! Acum ! Trageţi, domnişoară, pînă 
nu e prea tîrziu! 


MARTORUL 2 (Scoate o scobitoare.) 
(Pauză ; toată lumea, fascinată ; fata tine ochii închişi.) 


MARTORUL 2: Pot să deschid ochii? Nu e ceva obscen? 
JUDECĂTORUL (Uluit; aerian.) : O scobitoare! 
MARTORUL 2: O scobitoare? 

APĂRĂTORUL: Ce neagră e! 

GREFIERUL: Nu e neagră, e murdară... 
ACUZATORUL : Vedeţi, domnişoară, ce-ati primit dumnea- 


voastră la garderobă? 


JUDECĂTORUL (Intră în vibrație.): Bestia ordinară... 
Gorila dracului... (Scuzpă.) 


ACUZATORUL : Infernal! Absolut infernal! 
JUDECĂTORUL (Sfâşie pardesiul.): Poftim! Iată ce fac eu 


cu pardesiul dumitale ! Iată ! (Îl pune jos şi începe 
să tragă de el, tinînd unul din capete sub picior.) 
Uite ce fac eu cu pardesiul dumitale! 


ACUZATORUL: Și eu! (Trage o bucată si rupe.) 
APĂRĂTORUL (Zrintește cu umbrela în podea.) : Criminal 


ţicnit! 

GREFIERUL : Foarte bine. 
JUDECĂTORUL : Lasă-mi şi mie o bucată din umbrelă! 


(Încep toti să demoleze cele două obiecte; icnesc, se 
ciocnesc unii de alții, îşi iau din mîini bucătile mai 


bune ; fisiile încep să fie aruncate prin sală.) 


JUDECĂTORUL : Asasin ! Ăsta e cuvîntul! Asasin ! Trebuie 
făcut curat! Trebuie rupt totul, pînă la ultima 
fâşie! 

GREFIERUL: Înapoi, la antici! 

APĂRĂTORUL: Tot, tot, tot! (Rupe cu dintii.) Rupeti, 
domnilor, rupeți! ( Îl roagă pe unul dintre spectatori.) 
Țineţi, domnule, ţineţi de-aici! 

ACUZATORUL : (Către JUDECĂTOR, care se căzneste să 
distrugă umbrela.) Aţi reuşit? 

JUDECĂTORUL : Merge greu. E elvețiană. 

MARTORUL 2: Daţi-i-o lui, să şi-o rupă singur! 

JUDECĂTORUL (Urlă sălbatic.): Mai vreau ! (Se repede la 
o bucată mai mare de stofă; învălmășeală pe ea; 
în plină luptă pentru bucata rămasă, cineva rupe o 
mînecă din haina JUDECĂTORULUI ; nimeni 
nu pare să observe proveniența diferită a prăzii şi 
toti se îngrămădesc pe ea.) Destul, destul... 

ACUZATORUL: Nu! Nu! Trebuie dus totul pînă la ultima 
suflare ! 


JUDECĂTORUL: Nu! Gata... Celu, zi-le să tacă! 

APĂRĂTORUL (Excitat de distrugere: ridică sertarul şi-l 


trîntește de pămînt.) : Nevermore! 
JUDECĂTORUL: Gata, băieţi, gata! 
MARTORUL 2 (Tipăt isteric.) : Să pună mîna și el! El de ce 
nu pune mîna? 
JUDECĂTORUL: Gata, băieţi, ne facem de ris... 


GREFIERUL (Sare să-și apere hîrtiile din mîna APĂRĂ- 
TORULUI.): Nu! Hîrtiile nu! 


MARTORUL 2 : Ba da, ba da! Domnule judecător! Trebuie 
să distrugem orice amintire a acestui om... Orice 
urmă a prezenţei lui... aici... în univers... Să nu 
se mai ştie nimic. Să bată numai vîntul... (Începe 
să sufle peste bucăţile de hîrtie.) 


JUDECĂTORUL (Scoate o sticluță „la purtător“ şi bea vîrtos; 
o întinde APĂRĂTORULUI.) : Bea ! Şi las-o baltă! 
APĂRĂTORUL (Bea.): Fata are dreptate. Dacă nu-l radem 


din rădăcină, n-am făcut nimic. 


GREFIERUL : Trebuie să uităm că l-am văzut. Pur și simplu, 


trebuie să ne pierdem memoria. 


APĂRĂTORUL (Bea din nou si transmite sticla ACUZA- 
TORULUI.): E bine să ne pierdem memoria 
toţi, în același timp... În public, dacă se poate... 
E foarte important să ne pierdem memoria în 
mod organizat și fără speranţă... Toţi, privin- 
du-ne în ochi... Ar fi cumplit și nedrept ca vreunul 
să se sustragă, să scape... 

GREFIERUL (Preia sticla.) : Jur! Jur să nu am linişte pînă 


cînd nu voi ucide fir cu fir creierul acestui om... 

Creierul acestui om care tace... Creierul omului 
care tace... 


ACUZATORUL: Acum, vă rog, s-o facem acum... Mai 
avem timp să plecăm Aaa 

JUDECĂTORUL: Care casă? Eu n-am casă! Casa mea e 
legea! Justiţia! 

ACUZATORUL : Dar e limpede că omul acesta e un criminal! 
V-am dovedit că e un criminal! 


JUDECĂTORUL : Știu, da, știu... Dar priveşte-l, te rog, 
priveşte-l bine... (ACUZATORUL se apleacă 
asupra SPECTATORULUI ACUZAT şi-l priveste.) 


ÎL vezi? 
ACUZATORUL : ÎI văd tot. 
JUDECĂTORUL: El nu crede! 
ACUZATORUL : Nu crede? 
MARTORUL 2: De ce nu crede? Ce nu crede? Să creadă! 


JUDECĂTORUL: Psst! (Către GREFIER.) Scoate-o afară 
(Către ACUZATOR..) El nu crede că e un criminal. 


ACUZATORUL: Nnnnu se poate! 
JUDECĂTORUL: Priveşte-l bine. Asta nu e faţă de criminal 


convins că e criminal. 


GREFIERUL: Și totuşi, după cutele din jurul buzelor... 
(Îl cercetează atent pe spectator.) 


APĂRĂTORUL: Categoric, nu. Nu crede. 
JUDECĂTORUL : Ţi-am spus? Nu crede. Trebuie făcut să 


creadă. 


ACUZATORUL : Dar e evident, e limpede ca pîinea caldă. 


Toată lumea crede. El de ce nu crede? (Către 

public.) Domnilor, spuneţi ceva ! Faceri-l să creadă ! 
(Către SPECTATORUL ACUZAT.) Domnule, 
spune ceva, ridică-te, fă ceva. Știi bine cine ești, 
ce gîndești, ştii bine că noi știm totul... 

GREFIERUL: Recunoaște! 

JUDECĂTORUL : ÎI ştiu eu... N-o să deschidă gura nici- 
odată. | 

APĂRĂTORUL : Domnule, n-are nici un rost s-o mai lun- 
gim... Spuneţi tot. Eu sînt apărătorul dumnea- 
voastră. N-are nici un rost să-mi ascundeți ceva. 
Ştiu că sînteţi un criminal și vreau totuși să vă 
apăr. Da, vreau să vă apăr. Nu de vinovăţie, 
pentru că vinovăția o purtaţi pe faţă. Vreau să vă 
apăr de propria voastră persoană! 

GREFIERUL (Pascinat de cuvintele celuilalt.) Bravo! 

MARTORUL 2: Ce bărbat! 

JUDECĂTORUL (Către GREFIER, soptit.) : Dă-o afară! 

APĂRĂTORUL: Domnule spectator! Vă rog, încă o dată. 


E atît de important ca măcar o dată în viaţă să 
spunem lucrurilor pe nume. Aveţi acum o șansă 
unică. O şansă cum foarte mulți ar vrea să aibă. 
Aveţi șansa de a mărturisi totul, în public, în 
fata lumii, în faţa civilizaţiei. Asta echivalează cu 
o mare ușurare sufletească. Nu pierdeţi această 
ocazie ! Mărturisiţi că sînteţi un criminal. Mărtu- 
risiţi că sînteţi vinovat. Toată lumea stă cu ochii 
pe dumneavoastră. Toată lumea e dispusă să vă 


asculte și să vă creadă... Ridicaţi-vă ! Spuneţi tot 

ce aveţi pe suflet. Aţi avut șansa de a ocupa acest 
loc. Unul din o sută, din o mie, din zece mii! 
Gîndiţi-vă! Cît timp trebuie să mai treacă pînă 
cînd hazardul vă va arunca din nou pe locul 
102! Spuneţi odată! 

ACUZATORUL: Spuneti, domnule! 

JUDECĂTORUL: Vax! 

GREFIERUL: Curaj! 


APĂRĂTORUL : Domnule, dacă staţi așa, tăcut şi zimbitor, 
n-am cum să vă apăr. Voiam să vă apăr de min- 
ciună, de minciuna care se lăfăie în dumnea- 
voastră, în creierul dumneavoastră. Voiam să vă 
apăr de această minciună, făcîndu-vă să recu- 
noașteţi totul. Voiam să vă apăr de această 
minciună, pentru că minciuna din sufletul și 
din mintea dumneavoastră ne ucide pe toţi, ne 
sfişie pe toți, ne face ferfeniţă, ne împroaşcă pe 
toţi cu noroiul cel mai negru și mai soios. Și 
tăcerea dumneavoastră e o minciună, pentru că 
de fapt aveţi ce spune... Domnule! Descărcaţi-vă 
sufletul, ușuraţi-vă, vă jur că vă veţi simţi uşor ca 
un fulg. 

JUDECĂTORUL : Gata, domnule avocat, gata. Nu vrea, e 


clar. Să continuăm audierea martorilor. 


APĂRĂTORUL (Către spectator.) De ce vreţi să chem aici 
toți îngălații, toți marţafoii ăștia de martori ? Fiţi 
bărbat! 

MARTORUL 2: Fiţi ca el! (Arată spre APĂRĂTOR.) 

JUDECĂTORUL (Către GREFIER.) : Scoate-o odată afară! 
GREFIERUL (Către fată.) : Hai, gata, la treabă, unii spectatori 


vor să plece la pauză. 

MARTORUL 2: Nu, mai rămîn. Domnule judecător, vreau 
să mai rămîn. 

GREFIERUL: Du-te, domnişoară, la paltoane! N-auzi că 


foarte multi vor să plece la pauză? 


MARTORUL 2: Cine vrea să plece la pauză? Nimeni nu 


vrea să plece la pauză. Nu mă duc. 


GREFIERUL: Întotdeauna se găseşte cîte unul care vrea să 
plece la pauză. Uite, pun pariu că și dumnealui o 
să plece la pauză... (Arată spre SPECTATORUL 
ACUZAT.) 


MARTORUL 2: Vreţi să plecaţi la pauză? (Se strecoară în 
sufletul spectatorului.) Un bărbat ca dumnea- 


voastră? 


GREFIERUL: Gata, la paltoane! (Către public.) Pauză, 
domnilor! Pauză ! Aveţi grijă ce faceţi în pauză! 
Aveţi aici hîrtie. Și pixuri, domnilor, multe pixuri. 
Toţi cei care vor să dea declaraţii pot s-o facă. 
Avem aici documente, domnilor, documente, 
multe documente pe care le punem la dispoziţia 
dumneavoastră. Avem fotografiile acuzatului, toate 
fotografiile lui. Avem mii de fotografii de cînd 
acuzatul era copil, mii de fotografii. Vă rugăm 
să le cercetaţi. (Desfăce pliantele din jurul estradei 
şi apar ilustrațiile de informare; zeci de fisiere, 


rafturi cu fel de fel de casete etc.) Avem aici toate 

hainele acuzatului, dulapuri uriașe cu haine, vă 
rugăm să-i cercetaţi hainele. Avem cărţile lui, 
servietele lui, farfuriile în care a mîncat, furculițele 
și cuţitele pe care le-a folosit, ochelarii pe care 
i-a purtat, toate biletele lui de tren și de tramvai 
folosite, toate ziarele pe care le-a citit şi le-a 
mototolit, toate ghivecele cu flori pe care le-a 
spart, totul, totul... Vă rugăm să priviţi, să le 
analizati, adevărul plutește peste toate aceste lucruri 
ca o picătură de grăsime într-un cazan cu apă. 
Apropiaţi-vă, domnilor, apropiaţi-vă... Puteţi lec- 
tura la aceste mese, puteți servi cafea, puteţi să-l 
priviţi din fată pe acuzat. Vă rugăm, domnilor, 
ieşiţi din anonimat! 


(Pauză ; completul de judecată se retrage ; apar bufetierele 
cu tăvile de cafea pe care le așază pe mesele completului 
de judecată ; pe durata pauzei, spatiul de joc se transformă 
într-un foaier, în care spectatorii pot să bea cafea şi pot 


fuma.) 

Actul al doilea se joacă printre cestile de cafea murdare 
și printre obiectele răvășite de trecerea publicului prin 
spațiul de joc. Toate mesele sînt pline cu maldăre de 
farfurioare şi cești. Completul de judecată își ocupă 
locurile netulburat de prezenta obiectelor respective. 


ACUZATORUL (Se ridică în picioare, ridică o ceașcă în care 
se mai află puțină cafea, bea, face o grimasă, o 
pune la loc.) Să intre al treilea martor! 


GREFIERUL (Strigă spre culise.) : Să intre al treilea martor! 
MARTORUL 3 (Apare, timidă, una din femeile grase care au 


adus ceștile de cafea și au servit în pauză. ): Sînt 


aici, domnule. 
ACUZATORUL: Numele, prenumele, profesia. 
MARTORUL 3 : Numele meu este Gudrun. Lucrez la bufetul 


teatrului. 
ACUZATORUL : Adică? Ce faceţi de obicei? 
MARTORUL 3: Cafea, pricomigdale... 


JUDECĂTORUL (Furios.): Dar astăzi n-aţi avut prico- 
migdale! 

MARTORUL 3: N-am avut nuci, domnule judecător... 
ACUZATORUL: În sfirsit... Şi cînd faci dumneata toate 


aceste lucruri? 
MARTORUL 3: Le fac în timpul actelor... 
ACUZATORUL: Şi în pauze? 
MARTORUL 3: În pauze obişnuiesc să servesc... 
ACUZATORUL : Ai servit și în pauza de astăzi? 
MARTORUL 3: Bineînteles. 
ACUZATORUL : Concret, cît mai concret! 
MARTORUL 3: Am adus tăvile cu cafea şi limonadă. 
ACUZATORUL: Câte tăvi? 
MARTORUL 3: Am adus cinci tăvi cu cafea şi trei tăvi cu 


pahare cu limonadă. 


ACUZATORUL: Cam în cît timp ai adus dumneata toate 


aceste tăvi? 


MARTORUL 3: Destul de repede, cred... Le aveam pre- 
gătite... 

ACUZATORUL: Ţi-a luat mai mult de trei minute? 

MARTORUL 3: Nu, în nici un caz, nu... 

ACUZATORUL: Cam cîte cești de cafea se aflau pe o 
tavă? 

MARTORUL 3: Cam 50 de cești. 

ACUZATORUL : Deci dumneata ai adus cam 250 de cești 
cu cafea. 

MARTORUL 3: Da, cam așa... 

ACUZATORUL: Şi cîte pahare de limonadă? 

MARTORUL 3: Cam 25 de pahare de limonadă pe fiecare 
tavă... Deci, în total, cam 75 de pahare de limo- 
nadă. 

ACUZATORUL: De ce aşa puţine? 

MARTORUL 3 : Asta e proporţia, domnule. 

ACUZATORUL: Explică-ne foarte clar ce înţelegi prin 


această proporţie. 

MARTORUL 3: Nu toţi cei care beau cafea servesc mai 
apoi şi limonadă. Deci, e normal ca limonada să 
fie mai puţină decît cafeaua. Pe de altă parte, 
unii nu beau deloc cafea, dar aceştia sînt foarte 
puţini. Unii nu beau nici cafea şi nici limonadă, 
dar aceştia sînt atît de puţini, încît nici nu merită 
pomeniţi. 

ACUZATORUL : la-o de la început. Deci, cei mai mulți 
beau şi cafea, și limonadă. 

MARTORUL 3: E un fel de a spune, domnule. De fapt, ei 
beau cafeaua în întregime sau aproape în întregime, 
şi apoi doar îşi udă puţin gîtlejul cu limonadă. 
Suficient însă ca să ocupe paharul. 

ACUZATORUL : Bun. O a doua categorie, mai mică, bea 
numai limonadă. 

MARTORUL 3: Exact. Ei beau cam jumătate de pahar de 
limonadă sau chiar tot paharul. Unii îl beau 
dintr-o înghiţitură, alții obişnuiesc să se tot joace 
cu paharul, gîlgîind cîte puţin... 

ACUZATORUL: În sfirsit... Unii beau numai cafea... 

MARTORUL 3: Da... 

ACUZATORUL: Alţii nu beau nimic. 

MARTORUL 3: Da. 

ACUZATORUL: Deci avem patru categorii de oameni. 

MARTORUL 3 : Patru, da. 

ACUZATORUL : Spune-mi, dumneata obișnuiești să rămîi 
cu spectatorii pe toată durata pauzei? 

MARTORUL 3: Pe toată durata, da. 

ACUZATORUL: Şi astăzi ai făcut la fel? 

MARTORUL 3: La fel ca întotdeauna, da. 

ACUZATORUL: Te rog, să te uiţi foarte bine în jur... Ai 
putea să-mi spui cine a băut cafea şi cine a băut 
limonadă? 

MARTORUL 3: Desigur. (Se apropie de un spectator.) 
Dumnealui a băut cafea. 


ACUZATORUL (Către JUDECĂTOR.): Domnule jude- 
cător, doresc să aduc argumente indubitabile 
precum că martorul are o memorie perfectă și 
un spirit de observaţie ieșit din comun. Priviţi, 
domnule judecător ! (Lumina stinsă; se proiectează 
pe ecran fotografia spectatorului indicat de bufetieră ; 
fotografia este un instantaneu luat în pauza dintre 
acte, şi spectatorul bea într-adevăr cafea.) Martorul 
nu s-a înșelat! Dumnealui a băut într-adevăr 
cafea! (Către bufetieră.) Mai departe! 

MARTORUL 3: Dumnealui a băut şi cafea, și limonadă. 

ACUZATORUL: În ce ordine? 


MARTORUL 3: În ordinea pe care am indicat-o. Înrti 


cafea şi apoi limonadă. 

ACUZATORUL: Atenţie, domnilor! lată-l pe distinsul 
spectator sorbind cafea într-un grup de cunoscuţi! 
(Proiectie.) lar aici... (Se derulează citeva proiecții 
cu alti spectatori.) Aici este surprins momentul 
în care dumneaei întinde mîna după paharul cu 
limonadă! Voilà! 

GREFIERUL (Admirativ.) : Sînteţi grozav, domnule! 

ACUZATORUL : Mai departe, stimată doamnă, mai departe. 
Vrem ca publicul să aibă încredere desăvirșită în 
dumneata. Vrem ca publicul să nu se mai îndoiască 
niciodată de martorii noștri și mărturiile lor să 
fie ca un cap de lege. Mai departe! 

MARTORUL 3 (Din sală, unde priveşte spre chipurile spec- 
tatorilor.): V-aş putea indica un domn care a 
fumat tot timpul și n-a băut nimic. 

ACUZATORUL: Nici cafea, nici limonadă ! 

MARTORUL 3: Nici cafea, nici limonadă! 

ACUZATORUL : Să-l vedem! 

MARTORUL 3: Dumnealui! 


(Pe ecran apare chipul spectatorului.) 


ACUZATORUL : Domnilor, avem aici o suită impresionantă 
de diapozitive prin care putem demonstra că, 
într-adevăr, dumnealui n-a consumat nimic. Pri- 
viţi-l bine, acesta este diapozitivul numărul 1. 


(Schimbă imaginea.) Aici îl aveţi pe de-a-ntregul, 

în momentul în care se ridică de pe scaun pentru 
a se bucura de pauză. (Schimbă.) Aceeaşi imagine, 
văzută din spate. Spectatorul este chiar în picioare. 
Puteţi observa cum își duce mîna la buzunar, 
pentru a-și căuta ţigările, probabil. În planul al 
doilea o puteţi zări chiar pe doamna Gudrun 
aducînd prima tavă cu cafea. Dacă vreţi să certi- 
ficaţi afirmaţia noastră, observați că scaunul de 
pe care s-a ridicat poartă numărul 46. (Schimbă.) 
Observaţi momentul în care spectatorul cu numă- 
rul 46 îşi aprinde prima ţigară. În fundal, lumea 
înghesuită în jurul meselor pline cu cești de cafea. 
(Schimbă. ) lată ţigara ajunsă la jumătate. Observati 
că spectatorul cu numărul 46 a venit singur la 
teatru. (Schimbă.) lată momentul în care îşi stri- 
veşte mucul ţigării în scrumieră. Observati în 
planul al doilea cum s-au format deja grupuri de 
spectatori care beau cafea și discută. (Schimbă.) 
Spectatorul cu numărul 46 continuă să fie singur. 
Totuși, am făcut cîțiva pași spre una dintre mesele 
cu cești de cafea. (Schimbă. ) Această imagine este 
destul de incertă. Spectatorul cu numărul 46 
priveşte fix spre una dintre ceștile pline. Desigur 
că în el se dă o luptă acerbă. Să ia sau să nu ia 
ceaşca de cafea ? (Schimbă.) Victorie ! Spectatorul 
cu numărul 46 n-a ridicat ceașca. Și-a aprins o 
nouă țigară și s-a și îndepărtat cu cîțiva pași de 
mesele respective. (Schimbă.) Iată cea de-a doua 
țigară ajunsă la jumătate. (Schimbă.) lată ultima 


treime a celei de-a doua țigări... (Schimbă. ) lată 

şi mucul celei de-a doua ţigări, strivit lîngă primul, 
foarte atent și foarte ordonat acest spectator... 
Aplauze pentru spectatorul cu numărul 46! 
(Lumină pe spectator; difuzoarele aruncă în sală 
ropote de aplauze.) Domnule judecător, mai e 
nevoie să demonstrez că martorul are un spirit 
de observaţie excepţional şi că reprezintă credi- 
bilitatea însăși? 

JUDECĂTORUL: Nu, bătrîne, a fost foarte elocvent! 

ACUZATORUL: Aplauze pentru judecătorul nostru! 
(Lumină pe JUDECĂTOR, care se înclină ; difu- 
zoarele aruncă aplauze.) Doamnă Gudrun, vă 
rugăm să reveniti la bară! 

MARTORUL 3: l-am descoperit pe toţi, domnule, pe toți. 
S-au cam amestecat între ei, dar îi pot separa 
imediat pe categorii... 

ACUZATORUL: Nu mai e necesar. Sîntem convinși cu 


toții că adevărul e de partea dumneavoastră. 
MARTORUL 3 (Revenind.): Cum credeti... 
ACUZATORUL: Acum vă rugăm să vă uitaţi puțin la 

această persoană, care stă chiar în faţa noastră... 
MARTORUL 3: Care? 


ACUZATORUL : Asta! (Arată spre SPECTATORUL ACU- 
ZAL) 


MARTORUL 3: Nu văd nimic... 


ACUZATORUL (Se apropie de SPECTATORUL ACUZAT) : 
FEl e. 

MARTORUL 3: Îmi pare rău... Îmi scapă... 

ACUZATORUL (E chiar lîngă SPECTATORUL ACUZAT ; 
îi pune mîna deasupra capului.) : Priviţi în direcţia 
mîinii mele. 

MARTORUL 3: Privesc. 

ACUZATORUL : Vedeţi mîna mea? 

MARTORUL 3: O văd. 

ACUZATORUL : Îmi vedeţi degetele ? 

MARTORUL 3: Le văd. 

ACUZATORUL: Ce fac eu acum? 

MARTORUL 3: Vă agitaţi degetele. 

ACUZATORUL : Foarte bine. Aveţi o vedere bună. 

MARTORUL 3: Am o vedere excelentă. 

ACUZATORUL: Fixaţi-vă privirea la palma mea. Acum, 
coboriţi-vă uşor privirile. Ce vedeţi sub palma 
mea? 

MARTORUL 3: Nimic! 

ACUZATORUL: Nu se poate. 

MARTORUL 3: Vă jur! Nu văd nimic. 

JUDECĂTORUL (Sare de la locul lui.): Concentraţi-vă, vă 
implor, nu se poate să nu vedeţi nimic. 

MARTORUL 3: Domnule judecător, mă uit din toate 
puterile, nu văd nimic. 

GREFIERUL: Să mai aprind o lumină? 

JUDECĂTORUL: Mai aprinde! 

ACUZATORUL: Acum? Se vede ceva? 


232 


Spectatorul condamnat la moarte 


MARTORUL 3: Domnule, mă doare capul... 
ACUZATORUL : Grefier, aprinde toate luminile posibile! 
JUDECĂTORUL: Mai înaintați cu un pas. 
MARTORUL 3 (Înaintează.) : Tot nimic. 
JUDECĂTORUL: Mai faceţi un pas, încă unul... 
GREFIERUL: Poate e prea puţină lumină... 
ACUZATORUL (Către inginerul de lumină.) : Aprinde, 


dom'le, toate luminile... 
GREFIERUL : Asta e tot ce avem... 
APĂRĂTORUL: Mai aprinde şi dumneata un chibrit... 


ACUZATORUL (Aprinde un chibrit deasupra capului SPEC- 
TATORULUI ACUZAT.) : Acum vedeti? 


MARTORUL 3: Acum... Parcă se vede ceva... 
ACUZATORUL (Fascinat.) : Ce? 

MARTORUL 3: Se vede un ochi. 

JUDECĂTORUL (Se uită şi el.): Nu se poate, nu se poate... 
GREFIERUL (Nelămurit, către JUDECĂTOR.) : Poate că 


ne înșelăm noi... 
JUDECĂTORUL (Către martor.) : Nu se vede un om întreg? 
MARTORUL 3: Cred că e prea multă lumină. E atîta 


lumină, că nu văd decît lumină. 


ACUZATORUL: Mai stingetți din lumini, ca să poată vedea 


martorul. 


(Rămîne un reflector proiectat pe SPECTATORUL 
ACUZAT.) 

JUDECĂTORUL: Ei? 

GREFIERUL : Ei? 

ACUZATORUL : Spune ceva ! Imposibil să nu vezi ceva... 

MARTORUL 3: Ba, acu’ cred că se vede ceva... 

JUDECĂTORUL (Respiră ușurat; către GREFIER.) : Deci 
există! 

ACUZATORUL : Ce se vede? 

MARTORUL 3: Se vede... 

GREFIERUL: Ce? Ce? 

MARTORUL 3: Se vede... un scaun! 

ACUZATORUL: Un scaun? Doar atît? 

MARTORUL 3 (Convins.): Atât. 

ACUZATORUL (Înnebunit.): Doamnă, vă rog... Noi ne 


bizuim aici pe simţul dumneavoastră de observaţie 
ieşit din comun... Vrem să știm tot, vrem ca 


dumneavoastră să vedeţi tot, în locul nostru... 
JUDECĂTORUL: Căscaţi ochii, doamnă! 
ACUZATORUL : Pe scaun, pe scaun deci nu vedeţi nimic? 
MARTORUL 3: Nimic. Văd însă ceva... sub scaun. 
JUDECĂTORUL: Ce? 
MARTORUL 3: O monedă mică. 
JUDECĂTORUL: Luaţi moneda aia ordinară! Grefier ! De 


ce n-ai adunat toate monedele de sub scaune? Nu 


vezi că martorul nu vede din cauza lor? 


GREFIERUL: S-a rătăcit, domnule judecător... Cum era 


să mă bag sub scaunul acuzatului... (Se apleacă, 

se tîrăşte, trece pe sub scaunul acuzatului şi iese 


victorios cu moneda.) Iat-o! 

ACUZATORUL : Acum, doamnă, acum ! Nimic nu vă mai 
stă în față! 

MARTORUL 3; Da, cred că se vede ceva... Se vede ceva 
negru... 

JUDECĂTORUL: Şi! Şi! Spuneţi lucrurilor pe nume! 

MARTORUL 3: Se văd două picioare negre! 

ACUZATORUL (7riumfător.) : Asta e! Două picioare negre! 


Domnilor, putem certifica imediat că martorul 
a văzut corect. (Proiecție.) lată aici picioarele 
acuzatului... Din față... (Schimbă.) Şi din spate... 


Mai departe, doamnă Gudrun, ce mai vedeți? 
MARTORUL 3: Văd doi pantofi. 
ACUZATORUL : lată-i! (Proieczie.) Pantoful stîng și pantoful 
drept! 
MARTORUL 3: Cred că văd foarte clar și un gît. Din faţă 
şi din spate! 
ACUZATORUL (Proiecție.) : lată şi gâtul acuzatului! 
MARTORUL 3: Văd un nas, domnule avocat! 
ACUZATORUL: Nasul acuzatului! (Proiectie monstruoasă.) 
MARTORUL 3: O gură! 
ACUZATORUL: O gură, o gură! Sigur că da! (Proiecrie.) 
MARTORUL 3: Un ochi! 
ACUZATORUL : lară-l! Ochiul stîng... (Proiectie.) 
MARTORUL 3: Încă un ochi! 

ACUZATORUL: Foarte bine, ochiul drept... (Proieczie.) 


Merge foarte bine, înaintăm destul de repede... 


MARTORUL 3: Şi mai văd o pată minusculă pe manşeta 
pantalonului... 

ACUZATORUL: O pată? (E nelămurit.) 

MARTORUL 3: Da, o pată minusculă de grăsime... 

ACUZATORUL: O clipă, o clipă... (Caută diapozitivul, 
proiectindu-le rapid pe celelalte; fiecare parte a 
corpului acuzatului este înregistrată pe diapozitive ; 
detalii din degete, din unghii, cute, fire de păr etc.) 
Nu găsesc pata. 

MARTORUL 3: Este o pată, nu mă pot înșela... 

ACUZATORUL: Cam în ce punct? 

MARTORUL 3 : Pe manșeta cracului drept. 

ACUZATORUL (Proiectează partea stîngă.): Aici? Nu... 
(Partea dreaptă.) Aici? 

MARTORUL 3: Da. 

ACUZATORUL; Şi totuși nu se vede nimic... (Măreşte 
considerabil imaginea.) Grefier ! De ce nu se vede 
pata? 

APĂRĂTORUL : l-o fi căzut în pauză, din cafea... 

ACUZATORUL (Proiectează pantalonii acuzatului.) : Vreţi 
să mergeţi dumneavoastră la ecran și să punctaţi 
pata? 

MARTORUL 3 : Cu plăcere. (Se duce și punctează pata cu o 
cretă.) Aici. 


ACUZATORUL: Perfect. Mai puteţi adăuga ceva la cele 


văzute? 


236 


Spectatorul condamnat la moarte 


MARTORUL 3: Nu, asta e tot. 
ACUZATORUL : Vreau să spun, puteţi aduna toate aceste 


elemente, le puteţi asimila într-un întreg ? 
MARTORUL 3: Care elemente? 
ACUZATORUL: Elementele disparate... Gura, nasul, gâtul, 


ochiul, pata. Toate acestea aparţin unui întreg. 
Nu sesizati întregul? 


MARTORUL 3: Nu sesizez nimic. 
ACUZATORUL: Nu se poate să ne lăsaţi tocmai acum. 


Ceea ce aţi văzut este just, dar trebuie inter- 
pretat... Toate se leagă între ele. Nu vedeți legă- 


turile? 

MARTORUL 3: Mi-e silă de legături... 

JUDECĂTORUL: Doamnă Gudrun, încercaţi, totuși, un 
efort de gîndire... Elementele n-au cum să plu- 
tească în încăpere... Ele fac un corp comun... 
Nu vedeţi corpul, persoana? 

MARTORUL 3: Nu. 

GREFIERUL: Să aprind lumina? 

JUDECĂTORUL: Doamnă, în faţa dumneavoastră se află 
o ființă umană! 

MARTORUL 3 (Fascinată.): O fiinţă! (Priveşte intens.) 
Formidabil! Mi-a scăpat. 

ACUZATORUL: Acum îl vedeţi? 

MARTORUL 3: Da! Pe toţi dracii! 

GREFIERUL: V-a căzut fisa? 

MARTORUL 3: Da, de o mie de ori, da! E din ăia care au 


băut numai cafea. 

ACUZATORUL: Uitaţi-vă la faţa lui. O recunoașteţi? 
MARTORUL 3: Da, este o faţă tipică de criminal. (Toată 


lumea — ușurată.) 
ACUZATORUL (Respir?nd și el ușurat.) În sfirşit. 
JUDECĂTORUL: Bravo! 
GREFIERUL: Ati pus degetul pe rană. 
ACUZATORUL : Cum v-aţi dat seama că e o faţă de criminal? 
MARTORUL 3: Se vede cu ochiul liber. E o chestiune de 
bun-simt. 

ACUZATORUL: Ce părere aveți despre gura lui ? Nu-i așa 
că e o gură rea, strînsă ca o pungă? 
MARTORUL 3: E o gură neagră și subțire, i-am observat-o 

pe cînd sorbea din cafea. O gură ca un coșmar, 


brrr! Nu mi-aş dori să aud vreun cuvânt spus de 
această gură. 

ACUZATORUL : Ochii, priviţi-i ochii, ce părere aveţi despre 
ochi? 

MARTORUL 3 : Aş putea spune că ochii îl trădează definitiv. 

GREFIERUL: Sînt mult prea adînciţi în fundul capului, 
nu? i 

MARTORUL 3: Nu e vorba de asta. Sînt imobili, sînt reci 
şi sticloşi, au în ei acea stare de așteptare, de 
parcă dintr-o clipă în alta ar ţîşni din ei un fir de 
sînge... 

GREFIERUL: Ce mai, o brută! 

MARTORUL 3 : L-am observat chiar din felul în care își sorbea 


cafeaua. Își înghiţea încet și tenace sorbiturile, 

ca un animal care devorează victima și-i bea 
sîngele în extaz. L-am observat cu atenţie, ţin 
minte cît m-a îngrozit privirea lui cînd a dat 
peste paharele cu limonadă... 


JUDECĂTORUL: S-a atins și de limonadă?! 


MARTORUL 3: Tocmai asta e, nu s-a atins de limonadă... 
Dar a privit-o cu un dispreţ din care se putea 
deduce cu ușurință ce mecanism infernal zace în 


creierul acestui om. 
GREFIERUL: Îngrozitor, pur și simplu, îngrozitor. 
MARTORUL 3: E o brută, o brută şi un broscoi rîios, 


trebuie aruncat în stradă cît mai repede... 


ACUZATORUL: Domnule judecător, cred că dovezile au 
fost cît se poate de concludente... Putem trece 


la verdict. 


JUDECĂTORUL: Poate că avocatul apărării mai vrea să 


spună ceva. 


APĂRĂTORUL : Domnilor, cuvîntul meu este unul singur! 
La moarte! Nu pot să-mi mînjesc mîinile apărînd 
un om pe faţa căruia crima stă întinsă ca o plagă. 
Pentru că, domnilor (proiecția fetei), această faţă 
este transparentă ca o vitrină... Prin ea se vede 
pînă departe, pînă aici... (Punctează cu creta.) 
Pînă în creier... Acest creier este putred și colcăie 
de îndoială, de frică şi de lașitate... Acest creier 
este un depozit al tuturor viciilor și defectelor 
umane... Gîndiţi-vă bine... Amintiţi-vă cum au 


decurs audierile... Acest om a fost declarat criminal 

şi el n-a reacţionat. Acest om a fost jignit și el 
n-a reacţionat. Acestui om i s-au rupt hainele și 
i-a fost demolată umbrela și el n-a reacţionat. 
Acestui om i s-au împrăștiat fotografiile în sală 
şi el n-a zis nimic. I s-a spus în faţă că este un 
libidinos și o lichea, un laş și un sperjur, și el a 
surâs... Fiecare fibră din fiinţa lui a fost disecată, 
fotografiată, analizată, expusă public pe toţi pereţii 
acestui tribunal și el a tăcut, a privit totul cu 
ochi blajini și n-a ridicat nici un deget în semn 
de protest. Acest om n-a avut niciodată nici o 
opinie, i s-au aruncat bancnotele în față și el n-a 
sărit de pe scaun, a fost scos din rîndurile speciei 
umane și lui nu i s-a mișcat nici un muşchi pe 
faţă... N-am cum să apăr un asemenea infractor, 
n-am cum să apăr un om care ucide în el însuși, 
în detrimentul speciei umane, toate calitățile 
speciei. Nu pot să-l apăr, domnilor, nu pot să 
apăr pe cel care îşi pervertește creierul pînă la 
autoanulare. N-am cum să-l apăr, sînt pur şi 
simplu dezarmat în fata acestui caz... Domnilor, 
acest om nici măcar nu trebuia judecat. E o 
rușine că acest proces a avut loc, că a început 
măcar... Omul acesta trebuia ucis la intrare, 
strivit de ușă, strivit în scaunul său... Domnilor, 
să nu așteptăm ca legea să dea un verdict în cazul 
acestei cumplite crime... Crima faţă de omul 
din noi înşine... pentru că nu există legi care să 
poată sancţiona această crimă... Să nu așteptăm 
o lege care nu vine, care nu are de unde să vină... 


Să-l ucidem aici şi să ne ducem acasă! 


pa mm 


Spectatorul condamnat la moarte 


ACUZATORUL: Eu! Eu îl omor! De o sută de ori v-am 
spus să-l omorîm și să ne ducem acasă! (ÎI sărută 
pe APĂRĂTOR.) Eşti mare! 

JUDECĂTORUL (Î/ sărută şi el pe APĂRĂTOR.) : Bravo, 
Celule! 

GREFIERUL (fi strînge mîinile APĂRĂTORULUIL.) : A fost 


extraordinar ! A fost pur şi simplu extraordinar! 


MARTORUL 3 (Aproape plîngînd.): Mă bucur, domnule, 
mă bucur... Dacă vreodată mai aveţi nevoie de 


mine... 

JUDECĂTORUL: Domnilor, aplaudaţi, aplaudați ! (Către 
public.) E o zi mare! (ACUZATORUL dă drumul 
difuzoarelor cu aplauze.) Criminalul a fost demas- 
cat! 

GREFIERUL: Să aduc pușca? 

JUDECĂTORUL: Adu-o! Repede! 

ACUZATORUL (Se uită la ceas.): Mai prindem apă caldă... 

GREFIERUL (Aduce pusca demontată.) : Am adus-o... 

JUDECĂTORUL : Foarte bine! Dă-i drumu’! 

APĂRĂTORUL : Poftim. Dumneata ai spus că vrei să tragi... 

JUDECĂTORUL: Nu, nu... eu n-am mai tras de mult... 


N-are nici un rost să ratăm... 


ACUZATORUL: Nici eu, pe mine mă doare puţin sto- 


macul... 
APĂRĂTORUL: Domnule grefier, vrei dumneata să... 
GREFIERUL: Nu, domnule avocat, nu, eu sufăr de hernie... 


eu nu suport nici sîngele... 

APĂRĂTORUL: Dăm chix tocmai acum? 
JUDECĂTORUL : Trage tu, Celule, închide ochii şi trage! 


APARĂTORUL: Eu sînt avocatul apărării, n-are sens să 
trag, nu se cuvine să trag... 


JUDECĂTORUL: Doamnă Gudrun, nu vrei dumneata să 


ne faci un serviciu mic? 
MARTORUL 3: Nu, domnule, eu trebuie să număr ceştile, 
trebuie să pregătesc cafeaua pentru pauză... 
JUDECĂTORUL: Domnilor, doreşte cineva să tragă? 
APĂRĂTORUL (Se adresează și el publicului.) : Ştie cineva 


să mînuiască o pușcă? Vă rugăm, arma e încăr- 
cată... 


ACUZATORUL : Plecăm acasă, domnilor, plecăm cu o oră 


mai devreme... 

JUDECĂTORUL: Un bărbat, se găseşte pe aici un bărbat? 

APĂRĂTORUL : Vrei dumneata, domnule, vrei dumneata? 

JUDECĂTORUL: Nu e cine ştie ce, o să vedeţi... Urmează 
o nouă pauză, n-are nici un rost, criminalul o să 
fugă la pauză... 

GREFIERUL : Omoriţi-l, oameni buni, nu-l lăsaţi să fugă... 

ACUZATORUL: Domnilor, criminalul își rîde de noi! 
Trageti, domnilor! 

MARTORUL 3 (Cu ceștile.): Foc! 

JUDECĂTORUL: Vă rugăm, cineva, un voluntar... Nu 


putem face noi totul, trebuie să ne credeţi și pe 


noi, trebuie să ne daţi măcar un minim sprijin... 


APĂRĂTORUL (În fata SPECTATORULUI ACUZAT.) : 


Domnule, fii dumneata bărbat, măcar o singură 

dată... la arma, du-te în foaier și trage-ţi un 
glonte în cap. 
JUDECĂTORUL: Vă rugăm, domnule, aveţi o ultimă 
şansă, trageţi-vă un glonte în gură... 
ACUZATORUL: Un singur glonte... N-o să doară, n-o să 
aveţi timp să simţiți nimic... Lumea o să aplaude, 
e un final atît de frumos, ne ducem acasă... Dacă 
faceţi dumneavoastră acest gest, înseamnă că nu e 
încă totul pierdut, înseamnă că în creierul dumnea- 
voastră a mai zvicnit ceva, că a mai fost o ilu- 
minare... că în ultima clipă aţi realizat proporţiile 
crimei... 

GREFIERUL: Hai, luaţi-vă inima în dinţi! 

JUDECĂTORUL: Nu vrea... 

GREFIERUL: O să trăiască, presimti c-o să trăiască încă 
mult și bine... 

JUDECĂTORUL: Nu e bine să trăiască, nu e bine... 

APĂRĂTORUL: O să trăiască, ai să vezi c-o să trăiască, o 
să trăiască pînă la moarte... 

GREFIERUL: Ne-am bătut capul de pomană. 

APĂRĂTORUL: Ce facem, domnule judecător? Presimt 
că n-o să-l putem omori. 

JUDECĂTORUL: Dacă nu-l putem omorî, măcar să-l 
judecăm mai departe... 

GREFIERUL: Sigur, să-l judecăm pînă la moarte... 

ACUZATORUL (Către public.) : Domnilor, va trebui să ne 
închidem aici toată noaptea... ca într-un templu... 


şi, pînă dimineaţă, fiecare să spună tot... să 

vorbească fiecare dintre noi şi să-şi arate partea 


JUDECĂTORUL: Nu pot, domnule, să-ţi iau interogatoriu. 


de vină... s T ie 
Dumneata ești avocatul acuzării, cum să-ți iau 
JUDECĂTORUL: Va trebui să recunoaştem vinovăția interogatoriu? 
colectivă! 


ACUZATORUL: Domnule, dacă-mi luaţi un interogatoriu, 


îl înfundăm și mai tare pe inculpat... 


JUDECĂTORUL: Numele, prenumele, profesia. 


ACUZATORUL : Eu vreau să-mi recunosc vinovăția... (Către 
SPECTATORUL ACUZAT!) : Domnule, iartă-mă 


că te-am înjurat... şi că te-am bruftuluit... Te-am 


făcut criminal, dar îţi jur că eu chiar asta cred că ACUZATORUL: Sînt un porc şi un ucigaș, un împuțit și 
eşti... (Se așază în genunchi în fata lui.) Te-am o ploșniță! 
făcut cumva patachină ? Da sau nu? Oricum, eu JUDECĂTORUL: Klaus, nu-i frumos... 


chiar cred că ești o paţachină... După cum și eu l 


ACUZATORUL: Continuati! Vă rog, continuaţi. Dacă 


înt o patachină... Pentru că si ă “ Fi Sa S ep 
E : CHEIU Ca ȘI tiag putea sa nu răspund la întrebări, simt că mă înăbuș. Am 


stau foarte bine în locul dumitale... Şi fiecare menita eleron. cara otet 
om din sala asta ar putea să stea în locul dumitale... y 5 5 
i : tot ce ştiu, tot ce am adunat în creierul meu... 
Pentru că toti sîntem amestecati pînă peste cap Aaa : j x 
R i a 4 aa aici... am un creier moale, un creier moale şi 
în fandoseala asta greţoasă şi pentru că toți știm ş N e E za 
Ă Po HA fleşcăit... uitați-vă puțin la capul meu... Sînt 
ce ne doare și de unde vine durerea și de ce vine i À j i a p 
3 73 a ; l ros pe dinăuntru, dintr-o clipă în alta mă pot 
şi de ce stă și de ce roade, roade, roade... Intelegi 


d aaea li | ăsta ? prăbuşi... Intrebaţi-mă, domnule judecător... 
umneata cît de cumplit e momentul ăsta? Pentru 


că eu te fac bestie ordinară şi dumneata surtzi, JUDECĂTORUL: Cu ce te ocupi dumneata? 
crezînd că așa e rolul meu... Dar de unde ştii ACUZATORUL : Fac fel de fel de măgării, domnule. 
dumneata că eu nu gîndesc exact aşa cum spune JUDECĂTORUL : Precizează! 


rolul meu, de unde ştii că eu nu improvizez, de 


ACUZATORUL: Am mîinile murdare. Nu pot preciza. 


unde știi că rolul însuşi nu e o improvizație care 


spune adevărul, păcălindu-i pe toţi cei care-l JUDECĂTORUL: Grefier! 

ascultă? GREFIERUL: Da, domnule judecător! 
JUDECĂTORUL: Ai terminat? | JUDECĂTORUL: Adu-mi dosarul anchetatului! 
ACUZATORUL (I/uminare.): Domnule judecător, luaţi-mi GREFIERUL: E deja pe masa dumneavoastră. 


un interogatoriu... 


JUDECĂTORUL (Râsfoiește.): Dumneata eşti, se pare, actor. 

ACUZATORUL: Aşa e. Am cea mai murdară meserie. Cea 
mai murdară și mai ingrată. Mint tot timpul. 
Mă prefac tot timpul. 

JUDECĂTORUL: Unde eşti dumneata actor? 

ACUZATORUL : Peste tot. Şi în viaţă sînt actor. 

JUDECĂTORUL: Ce întelegi prin viaţă? 

ACUZATORUL: În viaţa mea intimă, sînt tot actor. Nu 
pot să scap de boala asta. Chiar și stunci cînd 
dorm. Dorm în așa fel încît, dacă cineva m-ar 
zări, să poată spune: ce frumos doarme bărbatul 
ăsta ! 

JUDECĂTORUL : Trebuie să fie foarte incomod. 

ACUZATORUL : E cumplit. Întotdeauna sînt tentat să mă 


aşez la restaurant în așa fel încît să fiu văzut de 
cît mai multă lume. Cînd îi vorbesc chelnerului, 
îl privesc drept în ochi și pronunt cuvintele rar, 
aproape cîntat... Trag de timp în speranţa că îşi 
va aminti de mine, de la televizor ori din altă 


parte... 
JUDECĂTORUL: Urât, foarte urât. 


ACUZATORUL : Fac lucruri incredibile, absolut incredibile. 
Sufăr de prostată, domnule, libidoul meu este 
foarte scăzut. Totuși, am foarte multe femei cărora 


le întreţin sentimentele... 


JUDECĂTORUL: Cum? 
ACUZATORUL : Simulez oboseala vieţii, simulez stări medi- 


tative, anxietate... Le vorbesc despre cosmos, 


despre metafizică... Ele mă ascultă fascinate, 

încep să lăcrimeze. Atunci le explic că rostul meu 
în această lume este mult mai înalt decît acela de 


a face dragoste cu ele. 


JUDECĂTORUL: Grefier! Notează adresele tuturor acestor 


femei! 


ACUZATORUL : Ne îndepărtăm de la subiect, ne îndepărtăm 
îngrozitor de la subiect... Nu suport distanțele, 


domnule judecător, sînt un om comod. 
JUDECĂTORUL: Unde vrei să baţi dumneata? 
ACUZATORUL: Vreau întrebări simple şi clare, întrebări 


subtile și acuzatoare... 

JUDECĂTORUL: Cîţi ani ai? 

ACUZATORUL: Am 33 de ani. Vîrsta lui lisus. Am virsta 
de la care vreau să încep o Viaţă nouă. 


JUDECĂTORUL: De ce vrei să începi o viaţă nouă? La 
ce-ţi trebuie o viață nouă? Ce nu-ţi place dumitale? 
Cum vrei dumneata să începi o viaţă nouă? 

ACUZATORUL : lată cum vreau eu să încep o viaţă nouă. 
Întti și întîi, vreau să mă scufund de tot. 

JUDECĂTORUL: Unde? 

ACUZATORUL: În mocirlă. 

JUDECĂTORUL: În ce scop? 

ACUZATORUL : Vreau să mă scufund atît de tare în mocirlă, 
încît să ajung pînă la capătul ei, pînă în adîncul 
ei, pînă în miezul ei... Vreau să mă înec de tot, 
să mă scufund atît de cumplit, încât să simt că 


mai jos de atît nu se poate. 


247 


Matei Vişniec 


JUDECĂTORUL : Întotdeauna se poate şi mai jos decît ne 
închipuim că sîntem. 

ACUZATORUL: Nuuu! Nu-mi luaţi ultima speranţă! Eu 
sper, vreau, cred că pot să cobor cît mai jos 
posibil. Pentru că, odată aflat la limita de jos a 
laşităţii și a ruşinii, nu-mi mai rămîne altă cale 
decît să mă înalt... 

JUDECĂTORUL: Aşa vrei să te înalți dumneata? 

ACUZATORUL: E o soluție, nu? Trebuie să recunoașteți 


că e o solutie. Bună sau rea, asta e soluţia mea. 
Odată ajuns acolo, la limita de jos, pe fundul 
mlaștinii, n-o să am altceva de făcut decît să-mi 
încep zborul în sens invers, spre lumină, spre 


umanitate... 


JUDECATORUL: În sfîrşit, nu ne interesează zborul dumi- 
tale. Dumneata eşti actor, și zborul dumitale mi 
se pare confuz și incert. Unde ești dumneata 


actor, pentru că veni vorba? 
ACUZATORUL: Nu v-am spus? În viaţă. 
JUDECĂTORUL: La ce teatru, am vrut să spun. 
ACUZATORUL: Chiar la acest teatru. 
JUDECĂTORUL: Hm. Şi joci des? 
ACUZATORUL: Aproape în fiecare seară. 
JUDECĂTORUL: În ce piese joci dumneata? 
ACUZATORUL : Joc chiar în această piesă. 
JUDECĂTORUL : Care este titlul piesei? 
ACUZATORUL : Se cheamă Spectatorul condamnat la moarte. 

JUDECĂTORUL : Grefier! Notează titlul piesei. 
GREFIERUL: Dacă se poate, să-l mai repete o dată. 
JUDECĂTORUL: Repetaţi titlul piesei, vă rog. 
ACUZATORUL : Spectatorul condamnat la moarte. 
JUDECĂTORUL: Și ce rol aveți dumneavoastră în această 
piesă? 
ACUZATORUL: Eu joc rolul avocatului acuzării. 
JUDECĂTORUL: Aha. Și ce faceţi, concret? 
ACUZATORUL: Eu îl înfund pe spectator. 
JUDECĂTORUL: Asta nu e rău. Şi cine joacă rolul spec- 


tatorului ? 
ACUZATORUL : Spectatorul este real. 
JUDECĂTORUL: Pe bune? 
ACUZATORUL : Sută la sută. Specratorul este în carne şi 


oase spectator. 
JUDECĂTORUL: Nu e jucat de un cascador? 
ACUZATORUL: Nu. De altfel, puteţi să vă convingeti. 
JUDECĂTORUL: Nu. Dacă e real, nu mă interesează. Şi 


piesa de cine a fost scrisă? 
ACUZATORUL: Piesa a fost găsită într-o ladă de gunoi, 
domnule judecător. 
JUDECĂTORUL: Bine, dar e jenant... Jucăm toate tîm- 
peniile, tot ce se aruncă de prin bucătării? 
ACUZATORUL: Piesa a fost găsită în lada de gunoi a 
teatrului, dacă mă pot exprima aşa. 
JUDECĂTORUL: Bine, domnule, înţeleg că s-a găsit în 


lada de gunoi. Dar cine a scos-o de acolo? Cine 

umblă și răscolește prin gunoaie? Cine îşi mur- 
dăreşte mîna umblînd prin gunoaie? 
ACUZATORUL: N-a fost cazul. Lada era ticsită. Gunoaiele 


s-au revărsat. Foile au tîşnit singure. 


GREFIERUL: Ce frumos... Domnule judecător, vreau și 


eu să fiu interogat. 


JUDECĂTORUL: Ce-s prostiile astea ? Domnilor, veniți-vă 
în fire! Noi nu trebuie să uităm care este scopul 
acestui proces. Noi trebuie să aducem dovezi. 
Cît mai multe dovezi ! Noi trebuie să pronunţăm 
condamnarea la moarte a spectatorului aici de 
față. Eu nu mai continui interogatoriul dacă asta 


nu servește cauzei. 

ACUZATORUL: Într-acolo mergem, vă asigur. 

JUDECĂTORUL: Păi, cît mai mergem ? Cît o mai ţinem 
așa? 

ACUZATORUL : Nu mai e mult. În curînd, se termină de 
la sine. 

JUDECĂTORUL: În seara asta ai jucat? 

ACUZATORUL: Evident. 

JUDECĂTORUL: Nu te-am prea văzut. În actul întîi unde 


ai fost? 
ACUZATORUL : Am fost pe scenă, lîngă dumneavoastră... 
JUDECĂTORUL: (Către GREFIER.): A fost? 
GREFIERUL: Nu-mi amintesc, domnule judecător. 
JUDECĂTORUL: Cum poţi dovedi dumneata că ai fost 


pe scenă? 

ACUZATORUL : Cum să dovedesc ? M-a văzut toată lumea. 
JUDECĂTORUL: Cine te-a văzut? Indică-mi un om, un 


nume de persoană care te-a văzut. 
ACUZATORUL : Domnule judecător, întrebarea este absurdă. 
JUDECĂTORUL: Întrebările nu sînt niciodată absurde. 


Ele au rostul lor. Dumneata trebuie să aduci 


dovezi că ai fost în actul întîi pe scenă. 
ACUZATORUL: Îmi tocaţi nervii, domnule judecător... 
JUDECĂTORUL: Dumneata mi se pare că obișnuieşti să 

tragi chiulul. În actul doi ai fost pe scenă? 
ACUZATORUL: Păi, acum se joacă actul doi. 
JUDECĂTORUL: Aşadar, dumneata așa crezi, că acum se 


joacă actul doi? 
ACUZATORUL: Păi, e limpede ca lumina zilei. 
JUDECĂTORUL: Nimic nu e limpede pînă cînd nu e 
dovedit. Ce dovezi ai că acum se joacă actul doi? 
ACUZATORUL: Sînteţi total stupid, pe cuvînt... 
JUDECĂTORUL: Dumneata nu insulta justiţia, pentru 


că justiţia îţi poate arde un perdaf. Dumneata 
trebuie să fii preocupat exclusiv de procurarea 
dovezilor. Repet, ce dovezi ai că acum sîntem în 
plin act doi? 

ACUZATORUL: Eu, dumneata, noi toţi... Sîntem aici. 
Ăsta e actul doi. 

JUDECĂTORUL: Cum demonstrezi dumneata că ești aici? 

ACUZATORUL : Sînt, exist, pot fi văzut! Puneti mîna pe 


mine. 

JUDECĂTORUL: Domnule, eu nu pun mîna pe dumneata. 
Eu nu mă mâînjesc cu nimic. Mie îmi aduci dovezi, 
întelegi ? 

ACUZATORUL: Eu exist şi atîta tot. Nu mai am cum să 


dovedesc. Existenţa mea este o certitudine. 


JUDECĂTORUL: Observ că eşti cât se poate de obraznic 


şi încrezut. 

ACUZATORUL : Din moment ce mă insultaţi, e mai mult 
ca sigur că exist. 

JUDECĂTORUL: Să presupunem că exişti. Să presupunem 
că te afli chiar în această încăpere... Să presupunem 
chiar că îmi răspunzi la întrebări... Ei, și ce-i cu 
asta ? 

ACUZATORUL: E! 

JUDECĂTORUL: Dumneata crezi că noi jucăm teatru... 

ACUZATORUL: Poate că jucăm, poate că nu jucăm... 

JUDECĂTORUL: Cum? 

ACUZATORUL: În actul întîi, în timp ce-l acuzam pe 


inculpat, am avut o revelaţie. 
JUDECĂTORUL: De ce n-ai spus în actul întîi? 
ACUZATORUL: Mi-am dat seama că noi simulăm nebunia 
pentru a putea supravieţui. 
JUDECĂTORUL: E bine spus. Domnule, pot să te rog 
să-mi faci un serviciu? 
ACUZATORUL: Da. 
JUDECĂTORUL: la-mi şi mie un interogatoriu. 
GREFIERUL: Întîi mie! Eu am fost primul... 

ACUZATORUL: Așa e, el a fost primul. 
APĂRĂTORUL : Cred că şi eu aș avea ceva... de comunicat... 


daca. .: 
ACUZATORUL: Pe rînd, domnilor, pe rînd... 
JUDECĂTORUL : În ce consta revelaţia? 
ACUZATORUL: Am văzut o imagine. Creierul meu a 


violat viitorul. 
JUDECĂTORUL: Şi? 
ACUZATORUL: Am văzut cine e victima. 
JUDECĂTORUL: Care victimă? 
ACUZATORUL: Mortul. 
JUDECĂTORUL: Care mort? 
ACUZATORUL: Mortul pe care inculpatul l-a omorît cu 


sînge rece şi cu un rînjet infernal pe buze. 
JUDECĂTORUL (Curremurat.): A omorît deja? 
ACUZATORUL: E alunecos ca o insectă. 
JUDECĂTORUL: Cadavrul a fost identificat? 
ACUZATORUL: Da. 
JUDECĂTORUL: Unde e cadavrul ? Să fie adus aici. 
ACUZATORUL: Eu sînt cadavrul. 
JUDECĂTORUL: Pe dumneata te-a omorît? 
ACUZATORUL: Da! (Eroic.) Eu sînt victima. M-a hăcuit 


cumplit. 
JUDECĂTORUL: Absolut dezgustător. 
ACUZATORUL: M-a hăcuit şi m-a aruncat în apă. 
JUDECĂTORUL : Ai probe? 

ACUZATORUL: Da, domnule. Cîteva picături de apă se 


mai găsesc în pahar. 


JUDECĂTORUL : Crezi că se mai poate face ceva pentru 


dumneata? 
ACUZATORUL : Pentru mine, nu. Dar ţin să vă avertizez 
că asasinul nu se va opri aici. 
JUDECĂTORUL: Dar unde? 
ACUZATORUL: Dintr-o clipă în alta, asasinul își poate 


alege o nouă victimă. 
GREFIERUL (Timid.) : Poate c-ar fi mai bine să chemăm... 
JUDECĂTORUL: Oare ce crezi că-l împinge la crimă? 
GREFIBRUL iesti, CARI 
ACUZATORUL : Tăcerea, domnule. 
JUDECĂTORUL : Precis? 
ACUZATORUL: Figura lui de om calm, de om așezat... 


Tăcerea din fiinţa lui, fruntea lui blîndă şi ochii 
lui somnoroși... Aparenţa asta de tată de familie, 
izul ăsta de cetăţean respectabil... Toate astea 
împing la crimă. 

JUDECATORUL (Se şterge de sudoare.) : Mărturisesc că mă 


strînge ceva în spate. 
ACUZATORUL : De ce? 
JUDECĂTORUL: Păi, uită-te şi dumneata în sală. 
ACUZATORUL: Mă uit. 
JUDECĂTORUL: Nu vezi nimic? Toţi sînt respectabili. 
ACUZATORUL: Cum așa?! 
JUDECĂTORUL : Toţi au mutre de oameni cinstiţi, așezați. 

ACUZATORUL: Așa e. 
GREFIERUL (Crispat.): Să nu-i înfuriem, domnule jude- 


CO 


JUDECĂTORUL: Toţi sînt calmi, toți au cîte un aer de 
tată de familie... Fii atent... Unde te uiţi... 
numai ochi blînzi și somnoroși... Numai tăcere, 


numai calm şi tăcere... 
ACUZATORUL: Nu înţeleg ce vreţi să spuneți... 
APĂRĂTORUL: O bandă de criminali... 
GREFIERUL: S-o ştergem. 
JUDECĂTORUL: Nu, să-i judecăm. 
APĂRĂTORUL: N-avem cum să-i judecăm pe toţi. Mai 


bine ne vedem de treabă. 
JUDECĂTORUL: Asta e treaba noastră. Îi judecăm. 
GREFIERUL : Pot să sară pe noi dintr-o clipă în alta. 
ACUZATORUL: Asta așa e. Sînt însetaţi de sînge. Pot 
năvăli aici şi ne pot strivi sub picioare. 
APĂRĂTORUL: E mult mai bine să plecăm. Orice om 


care tace în felul în care o fac ei ascunde un 


criminal. 

JUDECĂTORUL: Auzi, Celu... la fă tu un pas mai în 
spate... 

APĂRĂTORUL: Nu, nu... N-am curaj să mă întorc cu 
spatele... 


JUDECĂTORUL: Stai așa! Așa! (ÎL potriveşte în lumină.) 
Klaus, vino puţin. Nu ţi se pare că şi el are o 


figură calmă, aproape jovială? 

ACUZATORUL: Da, are nişte ochi foarte blînzi... 
APĂRĂTORUL: Eu, ochi blînzi ? 

GREFIERUL: Sigur! Are un aer calm, degajat... 
JUDECĂTORUL: Pare un tată de familie. 
APĂRĂTORUL: Eu nu am nici un aer. Nu sînt tată, nu am 


familie. Stau toată ziua singur, nu sînt invitat 
nicăieri... 
GREFIERUL: Și are și o frunte blîndă... 


ACUZATORUL : Seamănă foarte mult cu el... (Arată spre 
SPECTATORUL INCULPAT.) 


GREFIERUL: Seamănă perfect. 

APĂRĂTORUL: Eu nu semăn cu nimeni. Eu n-am cum să 
semăn. Eu sînt unic şi indivizibil. 

JUDECĂTORUL: Semeni cu toţi cei din sală, asta e. Nu 
trebuia să ne ascunzi acest lucru. 

ACUZATORUL: Ai fost un porc. Un porc şi un mîrşav. 

APĂRĂTORUL: Domnule judecător... Şi dumneavoastră 
aveţi un aer foarte degajat. Și dumneavoastră 
aveţi o figură calmă, aproape jovială. 

GREFIERUL: Asta cam așa e. 

JUDECĂTORUL: Ce vrei să insinuezi? 

APĂRĂTORUL : Sînteţi întotdeauna proaspăt şi radios... 
Aveţi o ţinută demnă, un aer teribil de respec- 
tabilitate... Semănaţi perfect cu mine... 


JUDECĂTORUL : Îţi interzic să mă compari cu dumneata! 
APĂRĂTORUL (Se așază lîngă JUDECĂTOR.) : Domnule 


Klaus, poți să zici dumneata că noi nu semănăm 


foarte bine? 

ACUZATORUL : Adevărul e că există o oarecare asemănare... 

GREFIERUL (S-a asezat lîngă ACUZATOR.): Ca două 
picături... 

APĂRĂTORUL (Arată spre ACUZATOR și GREFIER.) : 


De fapt, şi ei seamănă foarte bine... 
JUDECĂTORUL: Aşa e, cum de nu ne-am dat seama? 
GREFIERUL (Indignat.): Noi? 

APĂRĂTORUL : Voi. Parcă aveţi același cap. 
GREFIERUL (Către ACUZATOR.): Cum îşi permite 


dumnealui... 
JUDECĂTORUL : Asta e. Sîntem toţi o apă şi-un pămînt. 
ACUZATORUL : Refuz să fiu amestecat cu multimea... 
APĂRĂTORUL (/ovial.): Eşti de-al nostru... (Mina pe 


umăr.) 
GREFIERUL (Uluit, către ACUZATOR.) : Cum, domnule 
Klaus, sîntem cu toţii niște criminali? 
ACUZATORUL: Se pare că da. 
GREFIERUL: Atunci, m-am liniștit. 
APĂRĂTORUL: Ţi-a fost frică? 
GREFIERUL: Mi-a fost o frică grozavă. Dar acum e bine, 


e limpede... Dacă toţi sîntem criminali, înseamnă 
că sîntem în familie. 


ACUZATORUL : Chiar credeți că sîntem ca ei? 
JUDECĂTORUL : Sută la sută. Sîntem chiar ei. 
APĂRĂTORUL: Lași, perfizi, fricoși. Nu ne pasă de nimic. 


GREFIERUL: Domnule judecător, pot să proiectez o ima- 
gine? 

JUDECĂTORUL: La ce bun? 

GREFIERUL: Ca să întăresc cele spuse de domnul Celu. 

JUDECĂTORUL: Ce-i asta? (Priveşte stupefiat proiecția.) 

GREFIERUL (Amuzar; proiecția îl reprezintă pe JUDE- 
CĂTOR, cu o mină plictisită, scobindu-se cu vîrful 
unghiei între dinti.) : Dumneavoastră. 

JUDECĂTORUL: Eu? Cum pot să fiu eu? 

GREFIERUL: Dumneavoastră, în actul întîi. În timp ce 
domnul Klaus îşi ținea pledoaria, dumneavoastră 
vă scobeaţi printre dinţi. 

JUDECĂTORUL (Furios, schimbă imaginea.) : Poftim! Şi 
dumneata! Mîncai caramele! 

GREFIERUL: Eu, caramele? 

JUDECĂTORUL (Schimbă imaginea.) : Şi el! (Arată spre 
APĂRĂTOR.) A zăcut minute în șir, ca o cloşcă, 
fără să scoată un singur cuvînt. (Imaginea îl sur- 
prinde pe APĂRĂTOR într-un căscat usor, discret.) 

APĂRĂTORUL: Recunosc că m-am plictisit. Și ce dacă 
m-am plictisit? 

ACUZATORUL: Şi eu m-am plictisit în timp ce vorbeai 
dumneata. Uite ce făceam eu în timp ce dumneata 
îti scuipai plămînii. (Proiectie nouă; ACUZA- 
TORUL îsi curăță discret unghiile cu scobitoarea 
găsită în haina acuzatului.) 

JUDECĂTORUL: E cumplit. Oare ne plictisim de două 
ore fără să ne dăm seama? 

GREFIERUL: Şi inculpatul s-a plictisit. Mai ales în actul 


doi, s-a plictisit îngrozitor... (Proiectie.) 

JUDECĂTORUL: Buah! 
GREFIERUL (Arată spre primele rînduri.) : Şi dumnealui... 


lată-l! (O nouă imagine a unui spectator surprins 
într-o stare de absenţă.) Şi tot aşa... Pot să vă arăt 
o mie de imagini... (Schimbă mereu imaginile ; 
apar alți spectatori din sală, surprinşi în momentele 
de slăbire a atenţiei.) Toată lumea e plictisită de 
moarte. 
JUDECĂTORUL: E normal. Plictiseala împinge la crimă. 
GREFIERUL (Abătur.) : Nu ştiam că sîntem atît de răi. 
APĂRĂTORUL: Sîntem chiar mai răi decît ei. 
JUDECĂTORUL : Ar trebui să fim judecaţi. 
APĂRĂTORUL: De cine? 


JUDECĂTORUL: De ei. (Arată spre sală.) 


Se apropie cu toții, pas cu pas, de public, înaintînd cu 
fetele crispate şi triste, ca şi cum ar aştepta să fie judecați. 
2 > > 2 2 
După cîteva lungi secunde de asteptare, izbucneste sunetul 
sinistru al unei sonerii de alarmă, ca şi cum ar fi izbucit 


un incendiu. 


JUDECĂTORUL: Ce-i asta, ce se-ntîmplă? Draci, ce 
se-ntîmplă ? 
GREFIERUL (Oprind sirena care se află, de fapt, sub masa 


sa.) : Asta e lovitura noastră de timpan. 


JUDECĂTORUL: Eşti nebun? Ce lovitură de timpan? 


Vrei să dărîmi coșmelia? 

GREFIERUL : Păi, mai sînt cinşpe minute. De-acu” e finalul, 


domnule judecător. Ce, n-aţi ascultat niciodată 
Verdi? 


JUDECĂTORUL: Domnilor şi doamnelor, istoria merge 
înainte. Judecata continuă. Ne pare rău pentru 
momentele penibile care s-au produs în ultimul 
timp. Să uităm trecutul. A fost o regretabilă con- 
fuzie, o stare ciudată de iritare și de incerti- 
tudine, de îndoială stupidă. Ordinea a fost însă 
restabilită. Acum totul e bine. Completul de 
judecată vă promite un final prompt și categoric, 
un final simplu și liniștitor pentru noi toţi. 
Domnilor, nici o întrebare în plus, nici un răspuns 
în minus ! Mai avem exact 15 minute. Trebuie să 
ne încadrăm în timp, istoria nu poate fi asaltată 
decît dinăuntru, prin încadrarea în timp. Vrem 
un final optimist şi fortifiant. Avem nevoie de 
acest final. Vă multumim, domnilor! (Perfid, se 
înclină în fața completului si se retrage usor lateral, 
rămînînd însă o figură centrală a acestui act şi 


supraveghind totul cu abilitate.) 


GREFIERUL (Alt om; sigur de sine, ușor rusinat pentru 


scăderile sale din trecut.): Următorul martor. 
(Martorul pătrunde în sală.) 


ACUZATORUL: Numele, prenumele, profesia. 
MARTORUL 4: Rudolf. Fotograf. 

ACUZATORUL : Ce fotografiezi dumneata? 

MARTORUL 4: Oameni, păsări... 

ACUZATORUL : Păsări ? De ce fotografiezi dumneata păsări ? 

MARTORUL 4: Îmi plac... Ştiţi, eu, încă din copilărie... 

ACUZATORUL: Unde ai copilărit? 

MARTORUL 4: În lagună. Știţi cum e în lagună. Tot 
timpul vin păsări, bate vîntul, e foarte frumos în 
lagună. Aţi fost în lagună? 

ACUZATORUL: Dumneata să răspunzi numai la întrebări. 
Auzi ? Şi să nu mai fotografiezi păsări. Ai înteles? 

MARTORUL 4: Da. 

ACUZATORUL: Să te rezumi la oameni. 

MARTORUL 4: Așa am să fac. 

ACUZATORUL: Unde ai fost în seara asta? 

MARTORUL 4: Pe aici, m-am vînzolit tot timpul. 

ACUZATORUL : În ce scop? 

MARTORUL 4: Sînt fotograful teatrului... 

ACUZATORUL: De cînd? 

MARTORUL 4: De zece ani. 

ACUZATORUL: Ai stat ascuns? 

MARTORUL 4: Nu se putea altfel. 

ACUZATORUL : Pe cine ai fotografiat ? 

MARTORUL 4: Pe toată lumea. 

ACUZATORUL : Ai avut greutăți cu vreunul dintre spec- 


tatori? 

MARTORUL 4: Nu. 

ACUZATORUL : Ce părere ai despre inculpat? 
MARTORUL 4: Clipeşte cam des. 

ACUZATORUL : Repetă! 

MARTORUL 4: Clipeşte cam des. 

ACUZATORUL: Cînd ţi-ai dat seama? 

MARTORUL 4: În timp ce-l fotografiam. De cîteva ori a 


trebuit să aştept să-i treacă accesele de clipit. 
ACUZATORUL: Cu care ochi clipeşte? 
MARTORUL 4: Cu amîndoi. 
GREFIERUL: Ce ordinar! 
JUDECĂTORUL: Psst! 
ACUZATORUL: Dumitale ţi se pare normal ca un om să 


clipească atunci cînd e fotografiat? 
MARTORUL 4: Nu. E un chin pentru un fotograf. 
ACUZATORUL: Şi nu ți se pare că un om care clipește 


chiar atunci cînd urmează să fie fotografiat dă 


dovadă de rea-voinţă? 
MARTORUL 4: Ba da. 


ACUZATORUL: Şi nu ţi se pare că un om care clipeşte e, 
de fapt, în stare de orice? 


MARTORUL 4: Se poate. 

ACUZATORUL: Ce simţi cînd clipeşte un om? 
MARTORUL 4: Mă enervez. 

ACUZATORUL: Te-ai enervat şi în seara asta? 
MARTORUL 4: Da. Mi-a venit să urlu. 

ACUZATORUL: Cam în ce ritm clipea? 

MARTORUL 4: Clipea repede-repede cîteva secunde în 
şir. Apoi, se oprea alte cîteva secunde. Apoi, o 
lua de la început. 

ACUZATORUL: Înnebunitor, absolut înnebunitor. 

MARTORUL 4: Am stricat cîteva poziţii din această cauză. 

ACUZATORUL : Ţi se pare că şi alte persoane din sală 
clipesc atît de des? 

MARTORUL 4: Nu. Ceilalţi clipesc normal. 

ACUZATORUL : Crezi că inculpatul a avut motive deosebite 
ca să clipească? 

MARTORUL 4: În general, lumina a bătut destul de tare 
asupra lui... 

ACUZATORUL: În sfârșit... Ai putea să ne reproduci, 
scurt și sugestiv, modul în care clipea? 

MARTORUL 4: Făcea cam așa... (Clipeste către public.) 

ACUZATORUL: Priviţi, domnilor, priviţi... (Căzre JUDE- 
CĂTOR.) Mie mi se pare totul foarte clar. Nu 
mai am întrebări. 

JUDECĂTORUL: Domnule avocat al apărării! Doriţi să 
întrebaţi ceva? 

APĂRĂTORUL: Nu cred că mai are rost, domnule jude- 
cător. Totuși, aş vrea să lămuresc o chestiune. 

JUDECĂTORUL: Vă rog! Martorul vă stă la dispoziție. 

APĂRĂTORUL (Către MARTOR.): Nu crezi că această 


tendință a inculpatului are un substrat mai adînc? 


MARTORUL 4: Are. 

APĂRĂTORUL: Nu crezi că, de fapt, această clipire a 
ochilor este doar un semn pentru o dorință mai 
adîncă şi mai perfidă, aceea de a ţine ochii pur și 
simplu închiși ? Nu crezi că adevărata intenţie a 
fost aceea de a închide ochii și că acest clipit era 
de fapt un ritual făcut ca să ne amăgească? 

MARTORUL 4: Foarte corect. 

APĂRĂTORUL : L-ai surprins vreodată pe acuzat cu ochii 
închiși? 

MARTORUL 4: Nu. 

APĂRĂTORUL: Dar recunosti că l-ai fi putut surprinde. 

MARTORUL 4: Da. 

APĂRĂTORUL : Acuzatul și-a şters ochii cu batista vreodată? 

MARTORUL 4: Nu. 

APĂRĂTORUL: Dar recunoști că ar fi putut s-o facă. 

MARTORUL 4: Da. 

APĂRĂTORUL: Asta am vrut să ştiu. Și acum, spune-ne 


de cîte ori a clipit acuzatul în această seară. 
MARTORUL 4: De 15.437 de ori. 
ACUZATORUL: Ai numărat bine? Precis? 
JUDECĂTORUL: Incredibil, incredibil! 
MARTORUL 4 (Mustrător.): Domnilor! Se poate? 
APĂRĂTORUL : Te rog să repeţi cifra. 
MARTORUL 4 : De 15.437 de ori. De la prima enunţare a 


cifrei a mai clipit de două ori. Deci, în total, 
avem 15.439 de clipituri. 


APĂRĂTORUL : Declari asta pe propria răspundere? 


264 


Spectatorul condamnat la moarte 


MARTORUL 4: Desigur. Am cîte un diapozitiv pentru 
fiecare clipitură. 
APĂRĂTORUL: Foarte bine. Domnule judecător, sînteți 


de acord să vizionăm aceste diapozitive? 


JUDECĂTORUL: Următorul! (Arată spre ceas.) 
(Martorul iese; nu intră nimeni în loc.) 


ACUZATORUL : Grefier! Cine e următorul martor? 
GREFIERUL (Se uită în hîrtii.): E un spectator. 
ACUZATORUL + Care? 

GREFIERUL: Care o fi. 

ACUZATORUL : Grefier! Te rog să-ţi faci datoria. 
GREFIERUL (Se ridică şi pune în miscare o maşină cu bile 


pentru tragerea la sorți.) : Următorul martor este 
spectatorul cu numărul 147. (Spectatorul este înbă- 


tat de soldați și adus la bară.) 
ACUZATORUL: Cum vă numiţi dumneavoastră? 
MARTORUL 5: Mă numesc Manase. 
ACUZATORUL: Domnule Manase, ce v-a determinat să 
veniţi la această piesă? 
MARTORUL 5: Nimic. Am venit cu soția. 
ACUZATORUL : V-a fost greu să obţineţi biletele ? 
MARTORUL 5: Nu, le-a luat soţia prin întreprindere. 
ACUZATORUL : Se vede bine de la locul 147? 
MARTORUL 5; Nu, e cam în spate. 

ACUZATORUL : Pe criminal aţi avut posibilitatea să-l zăriţi ? 
MARTORUL 5: Da. L-am zărit în pauză, la cafea. 
ACUZATORUL: Ce impresie v-a făcut? 

MARTORUL 5: Nu ştiu nici eu ce să zic. Soţia mea a ris. 
ACUZATORUL: Așa rîde ea tot timpul? 

MARTORUL 5: Ride, ce să facă... 

ACUZATORUL: Dumneavoastră credeţi că noi glumim? 
MARTORUL 5 (Încurcat, intimidat, ride tîmp.): Păi... 
ACUZATORUL: Ati fost anchetat vreodată pentru ceva? 
MARTORUL 5: Da, am avut un accident de mașină. 
JUDECĂTORUL: Sînteţi cu maşina? 

APĂRĂTORUL: Ssst! 


ACUZATORUL : Ce credeti, el (arată spre SPECTATORUL 
INCULPAT”) este actor sau este în mod real 
spectator? 


MARTORUL 5 : Soţia zice că este actor... 

ACUZATORUL: Dacă aţi fi fost în locul lui, v-aţi fi ridicat 
şi aţi fi plecat? 

MARTORUL 5: Nu ştiu. 

ACUZATORUL: N-aţi fi înghiţit bruftuluiala, nu? 

MARTORUL 5: Nu e prea plăcut, știți... 

ACUZATORUL: Deci, aţi fi plecat. 

MARTORUL 5: Ştiu eu... 

ACUZATORUL : Cine pleacă înseamnă că se simte vinovat. 


Am sau nu dreptate? 


MARTORUL 5 (Pufăie, nu-și găseşte locul.) 

ACUZATORUL: Dar și cine rămîne e vinovat. Îl chinuie 
conștiința, de-aia rămîne. 

MARTORUL 5: Domnule, nu mă interesează... 

ACUZATORUL: Într-un fel, sînteţi complice cu criminalul. 


Nici nu-l apăraţi, nici nu vreţi să fiți în locul lui. 
Mai rău nu se poate. 


MARTORUL 5: Eu am venit să mă distrez, eu... 
ACUZATORUL: Vi se pare că seara n-a fost destul de 


distractivă? 
MARTORUL 5: Ba da... 
ACUZATORUL : Deci, v-aţi distrat, totuși. 
MARTORUL 5: Da. 
ACUZATORUL : Ce dracu aţi găsit distractiv aici? 
MARTORUL 5: Soţia mea... 
ACUZATORUL : V-aţi înșelat, n-a fost o seară distractivă... 
Vă pare rău că aţi venit? 
MARTORUL 5: Ei, nu e cazul... 
ACUZATORUL: Aţi fi în stare să mai veniţi o dată la 


aceeași piesă? Ca să verificaţi dacă acuzatul e 


actor sau spectator? 
MARTORUL 5: Nu ştiu, nu ştiu... (Început de panică.) 


ACUZATORUL: Doreşte cineva să mai pună întrebări 
martorului? 


(Spectatorul fuge la locul lui.) 


GREFIERUL: Următorul! 


267 


Matei Vişniec 


JUDECĂTORUL: Cît mai repede posibil ! Numai întrebările 


strict necesare ! 
(Intră alt martor.) 


ACUZATORUL: Numele, prenumele, profesia. Repede! 
MARTORUL 6: Eu... eu am montat această piesă. 
ACUZATORUL: Care? 

MARTORUL 6: Asta. 

ACUZATORUL : Asta în care joc eu acum? 
MARTORUL 6: Da. Eu sînt regizorul. 
ACUZATORUL: Aţi mai pus şi alte piese? 
MARTORUL 6: Da, am pus... fel de fel de piese... 
ACUZATORUL: Ce v-a determinat să alegeți această piesă? 
MARTORUL 6: Mi s-a părut că e... vioaie... aşa, actuală... 
ACUZATORUL: Sînteţi mulțumit de cum a ieșit? 
MARTORUL 6: Da, în general... da... 
ACUZATORUL: Credeţi că aţi adus ceva nou cu ea? 
MARTORUL 6: Ceva nou... E greu de adus ceva nou... 


Nu pot vorbi de ceva nou... Oricum, am adus. 
ACUZATORUL: Aţi înţeles mesajul piesei? 
MARTORUL 6: Desigur. Deşi... Vedeţi, aici... sînt mai 


multe etaje... ale înţelegerii... fiecare etaj are alt 
ritm, altă culoare... Încetul cu încetul... 


ACUZATORUL: Credeţi că spectatorii au fost cît de cît 


marcați la nivelul conștiinței ? 


268 


Spectatorul condamnat la moarte 


MARTORUL 6: Nu ştiu. Eu sper că da... Cred că sînt 
destule elemente care dau de gîndit... Lumea 
iese în stradă... acolo continuă, de fapt, piesa... 
în mintea fiecăruia... Nu? Adevărata rezolvare 


vine mai tîrziu... acasă, a doua zi... 
ACUZATORUL : Sînteţi mulțumit de jocul actorilor? 
MARTORUL 6: Da, actorii au fost cît se poate de drăguţi 
şi de receptivi... 
ACUZATORUL : Puteți să-mi spuneți ce v-a determinat să 
mă alegeţi pe mine în acest rol? 
MARTORUL 6: Pe dumneavoastră?! 
ACUZATORUL: Pe mine. 
MARTORUL 6: Păi... vă cunoșteam de mult... 
ACUZATORUL: Vi se pare că mi se potriveşte rolul? 
MARTORUL 6: Şi asta... 
ACUZATORUL : Ce soluţie aţi ales pentru acuzat? E actor 


sau e spectator? 
MARTORUL 6: Nu pot să dezvălui această... această... 
ACUZATORUL : Nu v-aţi temut că, punînd acolo un spec- 
tator, ar fi putut la un moment dat să se ridice și 
să plece? Ori să vă arunce cu ceva în cap? 
MARTORUL 6: Desigur, există un risc... 
ACUZATORUL: Dar, punînd acolo un actor... nu vă 


temeti că totul iese lipsit de haz? 


MARTORUL 6: Actor sau spectator, ideea rămîne în 


picioare... 


JUDECĂTORUL: Repede, repede! 

MARTORUL 6 : Vreau să spun că există o tensiune care se 
creează și care duce la o relaţie esenţială între... 


ACUZATORUL: Mulţumesc. Puteţi pleca... 
MARTORUL 6: Nu, totuși, din moment ce am început să 


vorbim despre aceste lucruri... eu cred că ar fi 
bine să... 

TOŢI (Urlînd.): leşi afară, domnule! 

MARTORUL 6 (Încureat, rosu la fată): Eu... cred... Acw 


n-are nici un rost să săriţi peste cal... 


JUDECĂTORUL : Afară! Afară! (Furios.) Următorul ! 


Soldații aduc un om legat fedeles, cu o glugă de pînză de 
sac peste cap. Personajul este depus, ca un simplu colet, 
la picioarele ACUZATORULUI. Omul nu încetează 
să se zbată, şi după sunetele pe care le scoate înțelegem 
că are un căluş în gură. 


ACUZATORUL: Ce-i asta? 

GREFIERUL (Timid.): Autorul, domnule. 
JUDECĂTORUL: Autorul ? Ăsta? 

APĂRĂTORUL: Autorul cui? 

GREFIERUL : Autorul piesei în curs. 
JUDECĂTORUL: Cum ? Porcăria asta are un autor? 
GREFIERUL: După toate aparențele, da. 


MARTORUL 7 face mari eforturi pentru a se ridica. 


El reușește să se aseze în genunchi. 

ACUZATORUL : Ciudat. Dumneata pretinzi că ăsta a scris 


dinainte tot ce spunem noi acum? 
GREFIERUL: S-ar părea că da. 
APĂRĂTORUL: Cuvînt cu cuvînt? 
GREFIERUL (Care se apropie discret de MARTORUL 7 și-l 
împinge din nou la pămînt.) : Da. 
JUDECĂTORUL: Şi adică tot, tot ce-am spus noi pînă 
acum a fost exact ca în text? 
GREFIERUL (Aruncînd o privire pe text.) : În principiu, da. 
ACUZATORUL: Şi nu s-a sărit nimic? 
APĂRĂTORUL: Şi nu s-a adăugat nimic? 
JUDECĂTORUL: Şi dacă ne vine să zicem ceva ce nu e în 
text? 
GREFIERUL: Păi... s-ar putea să se supere. 
ACUZATORUL: Da el de ce nu vorbește? 
GREFIERUL: Habar n-am. Așa sînt autorii, mai tăcuţi, 
mai ciudaţi. 
ACUZATORUL (Către MARTORUL 7.) : Nu vă supăraţi, 


domnule, aţi fi de acord poate să ne răspundeți 
la cîteva întrebări? 


APĂRĂTORUL (Către MARTORUL 7.): Sau poate vreţi 
să vă spun eu vreo două-trei vorbe pe care nu 
le-aţi scris niciodată... și pe care nici măcar nu 
le-aţi fi putut gîndi... 

ACUZATORUL: E clar, ăsta nu vrea să ne răspundă. 

GREFIERUL (mpingîndu-l pe MARTORUL 7 încă o dată 
la pămînt.) : Vorbiti, domnule, de ce nu vorbiti ? 


Vorbiţi, ca să ajutaţi justiţia, zău... 

JUDECĂTORUL: Ce zice? 

GREFIERUL: Nu zice nimic. 

JUDECĂTORUL: Dumnezeule, da! ce dracu are? 
GREFIERUL : Cred că ne cam ignoră, domnule judecător. 
ACUZATORUL (Către MARTORUL 7, care se zbate în 


sac.) : Răspundeţi, domnule. Vă vorbeşte un pro- 
curor. Avem nevoie de mărturia dumneavoastră 


pentru a pune în lumină adevărul. 
APĂRĂTORUL: Clar ca lumina zilei. I se rupe de adevăr. 
ACUZATORUL (lritat.): Olala! Olala ! Incredibil, să vezi 


şi să nu crezi! 

APĂRĂTORUL (Către MARTORUL 7, care nu încetează 
să mugească şi să se agite.) : De ce această tăcere, 
domnule? Dumneavoastră chiar credeţi că noi 
sîntem lipsiţi de cunoștințe, că nu ne pricepem 
deloc la literatură? 

GREFIERUL (Mereu atent să-l trîntească pe autor la pămînt, 
de fiecare dată cînd acesta ajunge să se ridice în 
genunchi.): Este evident că martorul sfidează 
tribunalul, domnule judecător. Ar trebui să schim- 
băm puţin metoda. 

ACUZATORUL: De necrezut, absolut de necrezut! Acest 
om este singurul în poziţia cea mai bună ca să ne 


spună adevărul și, poftim, refuză să vorbească! 


APĂRĂTORUL (Către MARTORUL 7, cu blindere părin- 
tească.) : Haideţi, spuneţi ceva... 
ACUZATORUL: Măcar două-trei cuvinte. 


212 


Spectatorul condamnat la moarte 


GREFIERUL (Către MARTORUL 7.) : Haideţi, domnule, 
spuneţi de trei ori DA. 

JUDECĂTORUL: Să-și ridice măcar puţin mîna... palma 
dreaptă cît mai sus... 

GREFIERUL (Către MARTORUL 7.): Auziţi, domnule, 
dacă vă ridicaţi puţin palma dreaptă, noi ne decla- 
răm mulţumiţi. 

JUDECĂTORUL: Nu vrea? 

APĂRĂTORUL: Nu vrea. 

ACUZATORUL: Nu vrea... 

JUDECĂTORUL : Ce brută! Poftim unde ne aduce cultura... 

APĂRĂTORUL: Da dacă i-am face o gaură în jurul gurii ? 

JUDECĂTORUL (Scoate o pereche de foarfece.) : Poftim. 


Dar cu delicateţe vă rog. Nimic nu e mai sensibil 


la un scriitor decît gura... 


APĂRĂTORUL, asistat de ceilalti, decupează o gaură 
mică în pînza de sac care acoperă capul MARTORULUI 
7. Acesta se zbate continuu şi scoate strigăte înfundate. 


APĂRĂTORUL (Cărre MARTORUL 7.) : Poftim. Acv vă 


ascultăm, domnule. 


ACUZATORUL : Piesa dumneavoastră nu-i decît o zeamă 
lungă, așa să știți. Apropo, replica asta cu zeama 
este scrisă sau nu? 


APĂRĂTORUL : Chiar credeţi că noi sîntem la mîna dumnea- 


voastră? Că puteți adică, dacă vreţi, să suciți 

cînd vreţi gâtul personajelor dumneavoastră ? Cînd 
vreţi dumneavoastră şi cum vreți dumneavoastră? 
ACUZATORUL: Chiar credeţi că tot ceea ce sîntem noi 
capabili să spunem este deja scris? Că tot ceea ce 
sîntem noi capabili să gîndim este deja scris? Că 
puteţi să ne obligaţi să spunem tot ceea ce doriţi, 
să facem tot ceea ce doriţi ? Că tot ceea ce putem 
noi face și gîndi pînă la capătul zilelor noastre 
este deja scris? 
APARĂTORUL: Şi dacă mă hotărăsc să tac? 
ACUZATORUL: Şi dacă nu mai spun nimic? 
APARATORUL: E prevăzută şi chestia asta în text? 
ACUZATORUL: Aţi prevăzut poate şi că s-ar putea ca eu, 
personajul dumneavoastră, să nu mai vreau să 
spun textul? 


APĂRĂTORUL: Megalomanule'! 
GREFIERUL : Inutil, domnilor. Martorul refuză să deschidă 


gura. 

JUDECĂTORUL: Fir-ar a dracului, da măriţi-i un pic 
gaura aia! 

GREFIERUL (Care decupează o nouă gaură.) : Aceeași poveste. 
Martorul are mereu o pînză de sac sub fiecare 
gaură decupată în pînza de sac. 

ACUZATORUL (Care decupează, si el, o gaură în sacul care 
ascunde capul MARTORULUI 7.): Haideţi, spu- 
neţi-ne adevărul. 

APĂRĂTORUL ( Decupiînd și el o gaură.) : Poftim, vă ascultăm. 
Ce-aţi vrut să spuneţi, de fapt, cu piesele astea 
de rahat? 

GREFIERUL (Urlând isteric.): Mesajul, domnule! Care e 


mesajul? 


ACUZATORUL: Ce facem, domnule judecător? Autorul 
văd că n-are nimic de spus. 

JUDECĂTORUL (Trist): Ce păcat! Chiar păcat. 

ACUZATORUL : Autorii... Aşa e cu autorii ăștia... Se cred 
buricul pămîntului, și cînd vine momentul ade- 
vărului, poftim, se chircesc în ei înșiși și nu scot 
un sunet. 

APĂRĂTORUL: Vă rugăm, domnule, vorbiti! Dumnea- 
voastră sînteţi ultima noastră șansă ! Chiar ultima, 
ultima noastră şansă. Ultima șansă a umanităţii, 
zău! Ultima şansă a adevărului! Poftim, mii de 
oameni, milioane de oameni așteaptă să vă asculte 
vocea. Să vă asculte vorbele! Toată lumea v-a 
așteptat ca pe Mesia. Vorbiti! Arătaţi-ne unde-i 
putreziciunea ! Răul! Arătaţi-ne unde se ascunde 
răul din fiecare, din fiecare dintre noi, puneţi 
degetul pe putreziciune ! Salvați-ne ! Vă implorăm, 
domnule, salvaţi-ne! 

ACUZATORUL: Pe dracu'! E încăpăţinat ca un cap de 
măgar. 

GREFIERUL (Către MARTORUL 7, emotionat de discursul 
APĂRĂTORULUI.) : Nu ne abandonaţi... 


JUDECĂTORUL (Stergindu-și o lacrimă din coltul ochiului.) : 
Aşa o să rămînem noi pe veci, singuri... singuri 
pe pămînt... 

ACUZATORUL (Rosu de furie.): Poftim, luaţi-vă textul 


înapoi! Luaţi-l! (Smulge o pagină din text, o rulează 

si o înfige într-una dintre găurile decupate în sac.) 
Noi, domnule, refuzăm mascarada dumnea- 
voastră | 

GREFIERUL (Acelasi joc, altă pagină smulsă, rulată si înfiptă 
în „capul“ autorului.) : S-a terminat! 


APĂRĂTORUL (Acelaşi joc.) : Ne ajunge! Gata ! Ne ajunge! 


MARTORUL 7 seamănă acum cu o ființă extraterestră. 
El este în punctul cel mai disperat al zbaterii sale şi s-ar 
părea că strigă „Apă! Apă !! Apă!!!“ 


JUDECĂTORUL: Să intre următorul martor! 


MARTORUL 7 (Urlînd din ce în ce mai distinct, în timp ce 
soldaţii îl tîrăsc afară): Apă! Apă!! Apă!!! 


Soldaţii apar cu martorul următor, un bărbat înfricosat, 


dar numai zîmbet. 


ACUZATORUL: Cine ești dumneata? 

MARTORUL 8: Eu... Eu eram în fața teatrului... 
ACUZATORUL : Ce făceai dumneata în faţa teatrului? 
MARTORUL 8: Eu... aşteptam pe cineva... 
ACUZATORUL: Pe cine? 

MARTORUL 8: Aşteptam să se termine piesa. 
ACUZATORUL : A, dumneata ţi-ai pierdut răbdarea... Nu 


mai vrei să vezi nimic, nu mai vrei să auzi nimic, 


vrei să-ţi bagi capul la cutie... 

MARTORUL 8: Nu, nu... Am pe cineva în sală... Aşteptam, 
pur și simplu. 
ACUZATORUL : Pe cine ai dumneata în sală? 


MARTORUL 8: Pe soţia și fiica... E tirziu, ştiţi... se termină 
destul de tîrziu... 


JUDECĂTORUL : Aţi venit cu maşina? 

MARTORUL 8 (Fericit.) : Da! Da! 

JUDECĂTORUL: În ce direcţie mergeţi? 

MARTORUL 8: Oriunde... 

ACUZATORUL: Următorul! Gura! Următorul! Mai sînt 


trei minute! 
MARTORUL 8 iese în fugă, ușurat. 


GREFIERUL (Întorcîndu-se speriat, după ce l-a condus în 
fugă pe MARTORUL 8.): Domnilor, strada e 
plină de lume... Sînt sute de oameni care au 


venit... 


Se aude vuietul multimii pe stradă şi din ce în ce mai 


aproape, în culise. 


JUDECĂTORUL: Care au venit de ce? 
GREFIERUL: Să depună mărturie... Sînt sute şi sute de 


martori. 


JUDECĂTORUL: Da cine le-a spus să vină? N-avem 


nevoie de atîţia martori. 

GREFIERUL: Au venit din proprie iniţiativă. Au început 
să vină singuri... 
APĂRĂTORUL: S-ar părea că oamenii vor să ne ajute, 


domnule judecător. 


ACUZATORUL: Da cine i-a rugat să ne ajute? Pentru ce 


vor să ne ajute? 


GREFIERUL: Oamenii vor să respecte legea, domnule 
avocat al acuzării. Oamenii vor să fie toţi de 
partea legii. 


Un cap penetrează prin ecranul pe care s-au proiectat 
diapozitivele. 


CAP 1: Șieu! Si eu! 
JUDECĂTORUL: Ce-i debandada asta, grefier?! 
GREFIERUL: De unde să știu eu? Habar n-am... 


Alte cîteva CAPETE penetrează prin ecran. 


CAP 2: Şi noi! Și moi! 
CAP 3: Ştim totul! Totul! 


CAP 4: ÎI cunosc personal pe acuzat! Da! Am făcut armata 
cu el! 


CAP 5: Să se facă dreaptate! Dreptate! 
CAP 1, CAP 2, CAP 3, CAP 4, CAP 5: Dreptate! Dreptate! 


Vînzoleala, strigătele, agitația cresc în culise. 

JUDECĂTORUL : Ce se-ntîmplă acolo ? Ce-i cu ăia acolo? 

GREFIERUL (A/ergînd mereu între culise si scenă.) : Au început 
audierile și în culise! 

ACUZATORUL: Ce spui?! 

JUDECĂTORUL: Ce audieri ? Care audieri? 

GREFIERUL (Continuînd să alerge de colo colo.): Intero- 


gatoriile... Au început... În stradă și în foaier... 


ACUZATORUL : Ce vorbeşti dumneata ? Cine interoghează 


în locul meu? 


GREFIERUL (înnebunit de alergătură.) : Sînt multi, dom- 


nule... Se interoghează între ei... 
(Se aude murmurul tentacular al miilor de voci.) 


Legea triumfă! 

APĂRĂTORUL : Cum adică triumfă? Cine îndrăzneşte să 
ia interogatorii în stradă? 

GREFIERUL (Epuizat, dar continuînd un du-te-vino febril.) : 
Martorii, domnule avocat al apărării! Vor să vă 


ajute... Mii de martori... Milioane de martori... 


Alte capete străpung aerul, vociferînd şi interogîndu-se 


reciproc într-o stupefiantă voioşie cacofonică. 


APĂRĂTORUL: Sînt nebuni! Trebuie împrăștiați... 
GREFIERUL: Sînt oamenii noștri, au venit din proprie 


iniţiativă... N-are nici un rost să-i împrăștiați. 

APĂRĂTORUL: Ăştia încalcă legea... 
GREFIERUL: Nu încalcă nimic, o apără... 
APĂRĂTORUL : Domnule judecător, pronunţaţi odată sen- 


tinţa! Aştia ne fură inculpatul! 


ACUZATORUL : Sentinta! Da! 


Bătăi de tambur la intrarea în sala de spectacol. Tobele 
bat din ce în ce mai aproape si mai solemn. AUTORUL 
intră în sală în fruntea unui cortegiu care are ceva 
imperial şi bizar, ca şi cum spectre dintr-o altă lume ar 
fi invadat sala. 


AUTORUL are în continuare sacul legat în jurul capului 
și sulurile de hîrtie înfipte în găuri. Dar, de data aceasta, 
el se comportă ca un veritabil maestru de ceremonii și 
va conduce întreaga secvență de final. În mîna dreaptă 
are un baston de ceremonii cu care loveşte în pămînt, 


punctînd ritmul apropierii cortegiului de scenă. 


În spatele AUTORULUI — cer sapte MARTORI : OMUL 
CARE RUPE BILETE, FETIȘCANA DE LA GARDE- 
ROBĂ, FEMEIA GRASĂ DE LA BUFET, FOTO- 
GRAFUL TEATRULUI, SPECTATORUL DIN SALĂ, 
REGIZORUL, OMUL CARE AȘTEAPTĂ ÎN FAŢA 
TEATRULUI. 


Trei dintre ei poartă cîte un tambur agăţat de gît, în 
timp ce ceilalți patru cară o litieră. MARTORII sînt 

usor de recunoscut, deşi gesturile lor sînt cumva de mario- 
nete, iar fata lor este atinsă de un fel de paloare. Un 
machiaj discret ar putea sugera noua lor personalitate şi 


starea de semihipnoză în care se află. 


Ei avansează într-un fel maiestuos si implacabil, ca 
pentru Judecata de Apoi. Din cînd în cînd, personajul 
care se află în litieră, mascat de perdele, cîntă prosteste 
dintr-o muzicuţă. Bătăile de tambur alternează cu sunetele 


muzicuţei. 


JUDECĂTORUL (Intrigat.): Ce-i asta? 
AUTORUL (Voce calmă, dar puternică.) : Ultimul martor, 


domnule judecător. 
JUDECĂTORUL: Cum ? Care martor? 
AUTORUL: Ultimul, domnule judecător. 
JUDECĂTORUL: Exclus! 
ACUZATORUL: Destul! Ajunge! Vă rugăm să părăsiţi 
sala, se aude? 


AUTORUL (Imperturbabil.) : Ultimul martor, domnule jude- 


cător! 

APĂRĂTORUL (Către JUDECĂTOR.) : Sentința ! Pronun- 
taţi sentința, repede ! 

AUTORUL (Mereu în fruntea cortegiului, urcînd pe scenă.) : 


Domnilor, iată ultimul martor! Ultimul martor! 


Cortegiul se opreste, litiera este depusă în mijlocul scenei. 

ORBUL CARE CÎNTĂ DIN MUZICUŢĂ LA COLŢUL 
STRĂZII trage perdelele litierei şi scoate capul 
afară. De fiecare dată cînd vorbeşte, îşi acompaniază 


cuvintele cu un refren interpretat la muzicuță. 


JUDECĂTORUL (Speriat.) : Da ce amestec are omul ăsta ?... 


AUTORUL: Omul ăsta cînta la muzicuţă în colţul străzii, 


domnule judecător. 


ORBUL CARE CÎNTĂ DIN MUZICUŢĂ LA COLŢUL 
STRĂZII (lese din litieră, tatonînd cu mîinile 
jur-împrejurul său; se împiedică, se ridică, pipăie 
aerul, oamenii şi obiectele ; un grotesc şi tragic joc 
de-a baba-oarba.) : Domnilor, domnilor, eu am 
fost pe front, eu am făcut războiul... (Cînză din 
muzicută.) Am fost decorat, am cruci, am medalii, 
trăiască Regele! Trăiască Republica! (Cînză din 
muzicuţă.) Da, domnilor, am fost printre eroi! 

GREFIERUL (Către JUDECĂTOR.) : Ţicniţi, absolut ţicniţi! 
Trebuie chemată garda! 

ACUZATORUL : Sentința, în numele lui Dumnezeu, repede, 
sentinţa! 

JUDECĂTORUL (Urlind, încercînd să acopere vocea ORBU- 
LUI și refrenul muzicuţei.) : Doamnelor și domni- 
lor! În urma audierii martorilor şi a luării în 
consideraţie a gravelor declaraţii pe care le-au 
făcut... 


ORBUL CARE CÎNTĂ DIN MUZICUŢĂ LA COLŢUL 
STRĂZII (Pipăind capul JUDECĂTORULUI.) : 

Domnilor, eu nu cunosc pe nimeni, eu sînt orb, 
absolut orb... (Cîntă din muzicută.) Pentru că 


eu am luptat, mi-am lăsat sîngele pe front... 


Din momentul în care este atins de ORB, JUDECĂ- 
TORUL rămîne paralizat, cu gura deschisă, cu un brat 
în aer. Paloarea fetei îl face să semene perfect cu celelalte 
personaje din cortegiu. 


ACUZATORUL (Încearcă să reia discursul JUDECĂTO- 
RULUI pentru a pronunta sentinta.) : În urma 
tuturor interogatoriilor şi a gravelor declaraţii pe 
care martorii le-au făcut, precum și a gravelor 


declaraţii pe care martorii nu le-au făcut... 


ORBUL CARE CÎNTĂ DIN MUZICUŢĂ LA COLŢUL 
STRĂZII (Alunecă, înaintează spre ACUZATOR, 
cade, începe să-i pipăie corpul de la picioare în sus, 
pînă cînd ajunge în fata acestuia.) : Domnilor, 
aveți milă de un fost combatant... (Cîntă la 
muzicuță.) N-am fost laş, eu am luptat, vă jur, 
am cruci, am decoraţii... Trăiască Regele! Trăiască 


Republica! 


ACUZATORUL rămîne încremenit, cu discursul între- 
rupt. Cei patru MARTORI care au purtat litiera continuă 
să formeze un fel de careu magic în jurul ORBULUI, 
pe care-l însotesc păstrînd o distanță respectuoasă, ca si 


cum ar fi vorba de un rege. 

ORBUL CARE CÎNTĂ DIN MUZICUŢĂ LA COLŢUL 
STRĂZII: Credeţi-mă, oameni buni! Nu sînt 
poveşti, nu sînt basme, tot ce vă spun e adevărat... 
(Cîntă din muzicuță.) E. adevărul adevărat... 

APĂRĂTORUL (Tèrorizat de apropierea ORBULUI, dar 
incapabil să fugă.) : Eu... Eu declar aici că... Eu 
declar aici că... Declar că... 

ORBUL CARE CÎNTĂ DIN MUZICUŢĂ LA COLŢUL 
STRĂZII (/ paralizează pe APĂRĂTOR printr-o 
simplă atingere.) : Credetţi-mă, domnilor, e adevărat, 
domnilor! (Cîntă din muzicuță.) Am fost rănit 
pentru țară, trăiască Regele, trăiască Republica ! 

GREFIERUL (Rămas singur, deja paralizat de frică, strigînd 
parcă după ajutor.) : Domnule judecător! (ORBUL 
se apropie, pipăind aerul cu mîinile.) Domnule 
avocat al acuzării, vă rog! (Miinile ORBULUI 
trasează un ciudat ritual aerian.) Domnule avocat 
al apărării! 

ORBUL CARE CÎNTĂ DIN MUZICUŢĂ LA COLŢUL 
STRĂZII: Domnilor, eu nu cunosc pe nimeni, 
vă jur... (Cântă din muzicuță.) Pe nimeni, pe 
nimeni... (Î atinge pe GREFIER.) Chiar pe 
nimeni. Nimeni și nimic, vă rog să mă credeţi... 
Sînt absolut singur pe lume... (Atinge CAPETELE 


care rămîn mute.) 


Cortegiul a făcut, în tot acest timp, turul scenei. Cu 
AUTORUL plasat mereu în frunte, cortegiul se îndreaptă 


acum spre ieşire, traversînd încă o dată sala printre 

spectatori. ORBUL CARE CÎNTĂ DIN MUZICUȚĂ 
LA COLTUL STRĂZII continuă să pipăie aerul cu 
mîinile şi să cînte din muzicuță. Din cînd în cînd el 


poate atinge umerii spectatorilor. 


În spatele AUTORULUI se află cei trei MARTORI cu 
tobele, apoi cei patru MARTORI care formează careul 
magic în jurul ORBULUI. JUDECĂTORUL, GRE- 
FIERUL, ACUZATORUL şi APĂRĂTORUL, ca și 
cum ar fi în transă, se aliniază şi ei în spatele acestora, 


urmîndu-i spre iesire. 


Cortegiul iese, se îndepărtează. Bătăile de tobă mai 
răsună din cînd în cînd, ORBUL mai cîntă citeva 
refvene la muzicuţă. Vocea sa cavernoasă mai strigă de 


cîteva ori „ Trăiască Regele! Trăiască Republica !“ 


Litiera rămîne în mijlocul scenei pustii, ca un obicet 
magic, misterios, un fel de „cal troian“ abandonat publi- 


cului. 


Lumina scade în sală pînă la obscuritate. În interiorul 
litierei, în spatele perdelelor semitransparente, un corp 


sferic începe să iradieze lumină. 

